Sizning salomatligingiz | «ISTIQBOLLI AVLOD»\nОИВ ҳақида нималарни били зарур?\nОИВ инфекцияси бу, одам иммун тизимини аста-секинлик билан заифлашишга олиб келувчи вирус касаллиги бўлиб, организмни шиш ва инфекцион касалликлар учун чидамсиз бўлишига олиб келади. Вақт ўтиши билан одамда иммун тизимининг заифлашиб бориши натижасида ОИВ инфекцияси босқичида иккиламчи касалликлар кузатилиб, улар орттирилган иммунитет танқислиги синдроми (ОИТС) деб номаланади.\nОИВ ва ОИТС қаерда пайдо бўлган?\nОИВ инфекцияси ва ОИТС ҳақидаги дастлабки хабар 80 йилларда пайдо бўлган. Хозир бу хабар ҳатто-ки ёш болаларга ҳам маълум. Бугунги кунда глобал хабардор қилиш – энг муҳим вазифалардан биридир. Касаллик ривожланиб, геометрик тарзида тарқалиб бораётган бир даврда ундан қутилиш имконини берувчи дори воситалари ҳали ҳануз топилмаган. Инсоннинг ушбу вирусдан ҳимояланишининг ягона йўли бу профилатика тадбирлари саналмоқда.\nХозирги кунга қадар ОИВ вирусни келиб чиқиши Ғарбий Африкага бориб тақалиши барчамизга маълум, вируснинг табиати, юқиш йўллари ва чидамлилиги ўрганиб чиқилган. Лекин, буларнинг барчаси даволаниш учун тўлиқ самара бера оладиган дори воситаларини топилиши ва ишлаб чиқилиши учун етарли бўлмаяпти.\nОИВнинг тарқали кўлами хавотирланарли даражаде кенгайиб бормоқда – хозирда дунё бўйича 500 млн. одам ушбу вирусдан зарарланган ва ОИТС билан касалланган.\nУшбу касалликнинг дастлабки аломатлари 1978 йилда АҚШ ва Швециядаги бир неча кишида аниқланган, 1983 йилга келиб Танзия ва Гаитида учраган. Пастер институти (Франция) ходими Люк Монтенье одам иммунитет танқислигига сабаб бўлувчи ОИВ вирусини аниқлаган.\nОИВ билан қандай зарарланиш мумкин?\nИнъекция ва шприцдан бир неча шериклар ўртасида фойдаланганда;\nҚон қуйиш вақтида;\nТиббиёт ходимидан беморга ёки бемордан тиббиёт ходимига (тегишли хавфсизлик чораси кўрилмаганда);\nПарентерал йўл билан (қон орқали):\n– муолажа ўтказиш жараёнида тери ва шиллиқ қаватларнинг зарарланиши натижасида;\n– зарарланган қон қолдиқлари сақланиб қолган зарарсизлантирилмаган тиббий асбоб-ускуналардан фойдаланганда;\nЖинсий алоқа (ҳимояланмаган) орқали;\nВертикал йўл орқали – ОИВ билан зарарланган онадан болага ҳомиладорлик даврида, туғиш пайтида ёки кўкрак сути билан эмизиш вақтида.\nОИВ/ОИТС қайси йўллар орқали юқмайди?\nҲаёт учун хавфли бўлган ушбу касаллик пайдо бўлганидан кейин у ҳақида турли афсона ва гап-сўзлар тарқала бошлади. Аҳолини ваҳимага солмаслик учун кундалик ҳаёт давомида ОИВ юқмайдиган йўллар ва ҳолатлар ҳақида билиб олиш муҳимдир.\nҲаво-томчи йўли орқали (йўтал ва аксириш);\nҚўл бериб кўришиш орқали;\nЗарарланган одам билан бирга овқатланиш ва ичимлик ичиш;\nБассейн ва сауна хизматидан фойдаланиш вақтида;\nТранспорт воситалари ва жамоат жойларида терини шикастланиши орқали (ОИВ билан зарарланганлар ўз қонлари билан зарарланган игналарни транспорт ўриндиқларига қасддан санчиб қолдиришлари ёки жамоат жойларида тўпланиб турганларга атайлаб санчишлари мумкин. Лекин ҳар қандай ҳолатда ҳам бу йўл билан зарарланиш хавфи тўғрисидаги фикрлар афсонага яқинроқ. Чунки, вирус очиқ ҳаво таъсирига чидамсиз бўлиб, тез нобуд бўлади. Шунингдек, игна учидаги томчи зарарланиш учун етарли эмас).\nЗарарланган вақтда нима бўлади?\nВирус ўз-ўзидан кўпайиш хусусиятига эга эмас. Бунинг учун ОИВ вируси одам иммунитети таначаларидан фойдаланади. ОИВ организмнинг иммун, яъни ҳимоя тизимини бузади, вирусни яшаши ва кўпайиши учун хизмат қилишга иммун тизимини мажбур қилади. Вақт ўтиши билан одам иммунитети заифлашиб боради. ОИВ билан зарарланган одам йиллар давомида ўзини соғлом ҳис қилиши мумкин. Лекин, ОИВнинг бирор-бир белги ва аломатисиз кечадиган даври охир-оқибатда ОИТС босқичига олиб келади.\nКасалликнинг дастлабки аломатлари ва белгилари:\nБарча шиллиқ қаватларда замбуруғлар (молочница) пайдо бўлиши;\nТана ҳароратини кўтарилиб кетишини узоқ вақт давом этиши;\nҚисқа вақт ичида озиб кетиш;\nЮқори нафас йўллари касалликлари (шамоллаш, грипп ва бошқалар);\nЮқорида келтирилган аломатлардан бирортаси 10 кундан ортиқ вақт давомида кузатилса ёки лимфа тугунлари катталашса дарҳол шифокорга мурожаат қилинг.\nКимлар ОИВ билан зарарланиш ҳавфида бўладилар?\nГиёҳванд модда истеъмол қилувчилар;\nЖинсий шерикларни мунтазам ўзгартирувчилар (ҳимояланмаган жинсий алоқа);\nДоимий қон қуйиш ёки гемодиалезга (сунъий буйрак) муҳтож бўлганлар;\nОнаси ОИВ билан зарарланган болалар;\nОИВ профилактикаси бўйича чора-тадбирлар:\nҲимояланган жинсий алоқа (махсус ҳимоя воситалардан фойдаланиш);\nГиёҳванд моддаларни истеъмол қилмаслик, гиёҳвандликдан даволаниш;\nБир маротабалик ёки стерилланган шприц ва тиббиёт асбобларидан фойдаланиш;\nОИВ билан зарарланган аёл кўкрак сути билан боласини эмизмаслик.\nОИВ/ОИТС билан ҳаёт кечириш:\nАнализ таҳлили ОИВ мусбат эканлигини кўрсатса...\nУ ҳолда нима қилиш керак? Қандай йўл тутиш керак? Қандай яшаш керак?\nБиринчи навбатда яқинларингизни ОИВ билан зарарланганлигингиз ҳақида огоҳлантиришингиз зарур;\nСаросима ва ваҳимага тушмасдан ОИВ/ОИТС билан яшашга ўрганиш ва мослашишингиз керак, шундагина касаллик билан курашишингиз енгилроқ кечади;\nВа албатта, алоҳида тартиб-қоидаларга риоя қилиш зарур бўлади:\nТўғри овқатланиш: бирор-бир алоҳида парҳезга риоя қилишингиз талаб қилинмайди, оч қолмасдан ўз вақтида калорияли ва меъёрида овқатланишингиз талаб қилинади ҳолос;\nЗарарли одатлардан воз кечинг: ичкилик ва чекишни ташланг;\nЕнгил жисмоний машқлар иммун тизимини сақлаб қолишда ОИВ билан зарарланганларга ижобий ёрдам беришини ёдда тутинг;\nДаволовчи шифокорингиз билан айрим касалликларга қарши вакцина олиш тўғрисида маслаҳатлашинг. ОИВ билан зарарланганда ҳамма вакциналарни, айниқса, тирик вакциналарни қабул қилиш мумкин эмас. Жонсиз, шунингдек микроорганизмнинг айрим қисмларини ўзида сақлайдиган вакциналар кўпчилик ОИВ билан зарарланганларни иммун ҳолатига кўра тўғри келади.\nҲар доим истеъмол қилинаётган озиқ-овқат ва сув миқдорини назорат қилиб боришингиз зарур. Сабзавот ва меваларни қайнатилган сувда яхшилаб ювиб, термик тозалангандан кейингина истеъмол қилишингиз зарур. Текширилмаган сувни ичишдан олдин зарарсизлантиринг, чунки айрим иссиқ ўлкалардаги сув қувурлари ҳам зарарланган бўлади;\nҲайвонлар билан муносабат: яхшиси бегона, айниқса уйсиз, қаровсиз қолган уй ва хонаки ҳайвонларга яқинлашмаган маъқул. Имкони борича ҳар қандай ҳайвон билан бўлган алоқадан кейин қўлингизни совунлаб ювинг. Ўз ҳайвонингизни бегона ҳайвонлар билан алоқада бўлмаслигига, кўчадаги аҳлатларга яқинлашмаслигига ҳаракат қилинг. Сайрдан қайтгандан сўнг ювинтириш ва бошқа тозалаш ишларини қўлқопда бажаринг;\nИмкон қадар шамоллаш ва ҳаво томчи йўллари билан юқувчи касалликлар билан оғриган беморлар билан алоқадан ўзингизни четга олинг. Зарурат туғилганда ниқобдан фойдаланинг, ҳар сафар алоқадан сўнг қўлингизни совунлаб ювишни унутманг.


2017 йилнинг охирида Грачёванинг турмуш ўртоғи аёлни бир неча маротаба ўрмонга олиб борган ва ўлдириш билан таҳдид қилган. Рашк ўтида ёнган эркак Маргаританинг қўллари панжаларини чопиб ташлаган, у ойболта билан камида ўнта зарба берган.\nТОШКЕНТ, 29 июл — Sputnik. Москва вилояти Серпухов шаҳрида истиқомат қилувчи эри рашк туфайли қўлларини чопиб ташлаган Маргарита Грачева, сентябрда турмушга чиқмоқда. Аёл бу ҳақда ўзининг инстаграмида ёзиб қолдирган.\n"Ҳозирда фаол тайёргарлик кетмоқда, умид қиламанки, вирус бизга ҳалал бермайди", - деб ёзган у.\nИнтернет фойдаланувчиларининг аксарияти Маргаритани кутилаётган тантанали маросим билан қутлашга шошилганлар. Аммо россиялик бу аёлни ўзини "пиар қилишда" айблаганлар ҳам топилган.\nГрачева "360"га берган изоҳида, бу сингари иддаолар унга сира таъсир қилмаслигини айтган.\n"Хейтерлар ҳамма нарсага муносабат билдирадилар. Ҳар битта ҳаракатни муҳокама қиладилар. Мен бу ҳолатга ҳотиржам қарайман, бўлиб ўтган воқеалар туфайли маълум маънода машҳур бўлиб кетдим. Шунчаки, бундайларга умуман жавоб бермайман", - деган аёл.\nМаргарита журналистларга тўй тафсилотларини ошкор қилмаган. Унинг сўзларига кўра, агар келажакда жамоатчилик билан шахсий ҳаёти икир-чикирлари ҳақида ўртақлашиш истаги пайдо бўлса, балки шундай қилар ҳам.\nСуд эркакни 14 йиллик қатъий тартибдаги колонияга маҳкум этди ҳамда икки миллион рубл миқдорида компенсация тўлаш мажбуриятини юклади. Грачёва суднинг бу қарорига эътироз билдирган. Шифокорлар аёлнинг битта қўлини сақлаб қолишга муваффақ бўлганлар, иккинчисига эса протез ўрнатилган.\nМаргаританинг тан олишича, у мушукни силаяптими ёки ёстиқни, ажрата олишга қодир эмас.\nАммо уй ишларини мустақил бажара олади. Шундай бўлсада, майда моторика билан боғлиқ муаммолар бартараф бўлмаган, мисол учун, Маргарита заколка қадай олмайди, тугмани ечолмайди.\n"Шунингдек, ёзолмайман", — деган у. Протез ёрдамида аёл фақатгина имзо чека олади.


“Барса”да Мессига зиён келтирмоқчи бўлганлар бор\n18 ноябрь, 2020, 13:33\nТеглар:Лионель Месси | Барселона | Сеск Фабрегас\nЛеога ҳам қийин экан\n“Монако”да тўп сураётган Сеск Фабрегас “Барселона” ҳужумчиси Лионель Месси атрофида юз бераётган воқеаларга ўз муносабатини билдирди.\n- Шунча йилдан кейин Лионель Мессидан яна нималарни талаб қилиш мумкинлигини билмайман. Сиз клуб учун кўп нарса беришингиз мумкин, лекин ҳамма охиридаги нарсаларни кўради холос. Мен “Барселона”да Мессига зиён етказиш пайида юрганларни кўрдим. Шунга қарамай, Лео клубда қолганига ундан миннатдорман. Балки ҳозир Месси ўзини ёлғиз ҳис қилмаётгандир, лекин Суарес унинг клубдаги асосий таянган дўсти эди, - дейди Фабрегас.\nҲозирча, Месси фаолиятини қаерда давом эттириши маълум эмас. Чунки, олдин “Барселона”га янги президент сайланиши керак. Бўлажак раҳбарнинг биринчи вазифаси Мессини қолишга кўндириш бўлади. Аргентиналик ҳужумчини ўзига чорлаётган жамоалар эса қишки трансфер ойнаси очилишини кутмоқда.\nРоналду испанлар гегемонлигига барҳам бермоқчи\nИгуаин Месси ва Роналдуни тан олмади\nФутбол тарихидаги энг зўр дриблинг устаси ким? Сиз уни танийсиз


Чашма булоғи панжара билан ўралади, Сўх–Риштон йӯлини очиш масаласи кўриб чиқилади – КУН УЗ\nГлавная / Жаҳон / Чашма булоғи панжара билан ўралади, Сўх–Риштон йӯлини очиш масаласи кўриб чиқилади\nanvarj63 02.06.2020\tЖаҳон Comments Off on Чашма булоғи панжара билан ўралади, Сўх–Риштон йӯлини очиш масаласи кўриб чиқилади 14 Показы\nЎзбекистон бош вазири Абдулла Арипов ва Қирғизистон бош вазирининг биринчи ўринбосари Кубатбек Боронов Сўхдаги можаро рўй берган ҳудудга ташриф буюриб, маҳаллий аҳоли вакиллари билан учрашув ўтказди. Абдулла Арипов можаро сабаб ёниб кетган Ўзбекистондаги учта хонадон қисқа муддатда тиклаб берилишини маълум қилди.\nСўх тумани матбуот хизмати хабар беришича, жанжал натижасида Ӯзбекистон Республикаси ҳудудидаги учта хонадонда ёнғин келиб чиққан.\n«Зарар кӯрган оилалар хонадонларини қисқа муддатда тиклаб берамиз. Чашма булоғи бу мӯъжиза, инсонларга яратган эгам томонидан берилган неъмат. Шунинг учун, бу муқаддас чашмадан ҳам бизнинг фуқаролар, ҳам қӯшни республика фуқаролари бирдек фойдаланишади», деган Абдулла Арипов.\nУчрашувда Сўх тумани аҳолиси бош вазирга уларни қийнаётган муаммо ва камчиликлар ҳақида гапириб, уларнинг ечилишида амалий ёрдам кӯрсатишни талаб қилишди. Ӯзбекистон бош вазири ташаббуси билан яқин кунларда туманда ободончилик ишлари бошланиши маълум қилинди.\nОбодонлаштириш ишларига 1000 нафар ёшлар жалб этилиши таъкидланди. Қӯшни республика билан келишилган ҳолда яйловлардан фойдаланиш, сув муаммосини ҳал этиш, туманда жойлашган Қайроқ, Жавпая, Тоён массивларини ӯзлаштириш ва шу йӯл билан аҳоли ӯртасида ишсизлик муаммосини ҳал этилишига эришиш ҳам қайд этилди.\nМаҳаллий аҳолини қийнаётган энг асосий масала – йӯл муаммоси ҳам ӯртага ташланди. Сўх–Риштон йӯли ҳам икки давлат ҳукуматининг ӯзаро келишувига биноан очилиши ҳам таъкидланиб ӯтилди. Сўх туманига коридор очиб бериш масаласи ҳам учрашув давомида кӯриб чиқилди.\nШунингдек, икки давлат ӯртасидаги ҳал этилмаган ҳудудлар бӯйича ҳам делимитация ва демаркация ишлари бир вақтда амалга оширилиши алоҳида айтиб ӯтилди. Учрашув давомида бош вазир коронавирус пандемияси туфайли Фарғонада қолган 300 нафардан ортиқ сўхликлар Сўх туманига олиб келинишини таъкидлади. Шу билан биргаликда, Сўх туманида вилоятнинг бошқа шаҳар ва туманларидан турли юмушлар билан келган 100дан ортиқ киши қолиб кетган.\n«Чечме-Автодорожний» назорат-ўтказиш пунктида икки давлат фуқароларининг учрашуви ҳам бӯлиб ӯтган.\nУчрашувга Абдулла Арипов ва Кубатбе Боронов бошчилик қилишган. Учрашувда икки халқ ва миллатнинг дӯстлиги, ӯзаро ҳамжиҳатлик ришталари асрларга татигулик эканлиги қайд этилди.\n«Бизнинг дӯстлигимиз минг йиллардан сарчашма олади. Бизнинг бозоримиз ҳам, мозоримиз ҳам бир. Бӯлиб ӯтган воқеалардан зарурий хулоса чиқариб, дӯстлигимизни мустаҳкамлашга албатта эришамиз», дейишди халқ вакиллари.\nПред. Асрий муаммо яна хуруж қилди. АҚШда нималар бўлмоқда?\nСледующая Шерзод Шерматов — Сергелидаги янги мактаблар, ТВ-дарслардан хулосалар ва иш ўринлари қисқариши эҳтимоли ҳақида\nРоссия инқирознинг энг оғир босқичига энди кирмоқда – эксперт\nИорданияда қироликка келаётган хорижликларга электрон билакузуклар тақила бошланди. Бу уларнинг коронавирус тарқалишига қарши чора сифатида …


Умумий масалалар »\nМуаллиф Topic: Болаларга бериладиган пул (Ўқилган 3417 мартта)\n« тарих:: Март 16, 2013, 04:09:58 pm »\nБизда болаларни пулини бераётганда, ҳар гал донасига минг сўмдан қайтариб 4-5 та латария қўшиб беради. Мажбурий, латария берманг деб бўлмайди, сўрамасдан пулини олиб қоладилар. Латариядан ютуқ чиқса - беради. Аммо латария ўйнаш мумкин эмаску.\nЯна бир томони болаларни пулини берганда ҳар гал 20-30 минг сўм свет, газ каби тўловлар учун қайтариб қолганидан ташқари, болаларни пулини бераётганлари учун 5-10 минг сўм ўзларига олиб қоладилар (ёки сўрайди). Сабабини сўраб бўлмайди, узиб-юлиб бераётган шу пулларини ҳам бермай қўйишлари мумкин.\nСаволим шуки, болаларни пулини бераётганда қўшиб берган латарияни ўчирган кишига баъзида 3-4 минг сўм ютуқ чиқиб қолар экан. Юқорида айтганимдек, болаларни пулини берувчи кишилар ўзлари учун ҳам 5-10 минг сўм олишади. Шунинг учун латарияни ўчириб, агар ютуқ чиқса, масалан 3 минг чиқса, улар ўзларига 5 минг сўраса, 2 минг ёнидан бериб латариядан ютуққа чиқган 3 мингни уларни ҳисобига ўтказиб юборса бўладими?\n« Жавоб #1 тарих:: Март 21, 2013, 02:29:40 am »\n- Ундай муттаҳамларнинг устидан шикоят қилиш керак. Давлат гўдакларга ёрдам сифатида берган пулни олишлар ҳаромнинг устига ҳаромдир. Улар жазога тортилишлари керак.


Сана: 27 Августь 2017 Курилди: 329 Изоҳ: 0\nҚонун лойиҳаси Соғлиқни сақлаш вазирлиги томонидан тайёрланган. Конун лойиҳаси 5 бўлим, 22 моддадан иборат.\nҚонуннинг асосий мақсади — замонавий фан ва тиббиёт амалиёт ютуқларини ҳисобга олган ҳолда инсон органлари, тўқима ва (ёки) ҳужайраларини трансплантация қилиш соҳасидаги муносабатларни тартибга солишдан иборатдир.\nҚонун лойиҳасида асосий тушунчалар қайд этилган бўлиб, Вазирлар Маҳкамаси, Соғлиқни сақлаш вазирлигининг ваколатлари, трансплантация органларини олувчи, тайёрловчи, сақловчи, транспортировка ва трансплантация қилувчи муассасаларга аниқлик киритилган.\nШунингдек, трансплантация қилинувчи органларнинг шарти ва тартиби белгиланган.\nТрансплантация — бу ўлган одам ёки тирик донор — ўзининг ҳаёт функцияларини бажаришга қодир бўлмаган одамлардан етишмайдиган ёки жароҳатланган органлар, тўқималар ва (ёки) ҳужайраларни касал инсонга хирургик муложалар йўли билан кўчириш ёки манипуляция қилиш ҳисобланади.\nИнсон органлари, тўқималари ва (ёки) ҳужайраларини кўчириб ўтказиш учун реципиентнинг розилиги шартлари келтирилган. Реципиент, шунингдек, тирик донорларнинг ҳуқуқ ва мажбуриятларига ҳам аниқлик киритилган.\nҚонун лойиҳасини ўқиб, соҳага дахлдор кишилар у ҳақдаги фикр мулоҳазалари ва таклифларини билдиришлари мумкин.\nУшбу ҳужжат лойиҳаси 2017 йил 7 сентябрига қадар муҳокама қилинади.\nҚонунни 2018 йил 1 январда кучга киритиш режалаштирилган.\nКалит сўзлар: ҳужайраларини, қонун, қилиш, шунингдек, трансплантация, тирик, соғлиқни сақлаш, соғлиқни, сақлаш, органлари, лойиҳаси, киритилган, инсон органлари, инсон, асосий, аниқлик киритилган, аниқлик, mdash


22:23 / 16.02.2017\nҚирғизистон Марказий Банки раҳбари Тўлқинбек Абдигулов ҳар бир фуқаронинг камида 100 г олтини бўлиши ҳақида орзу қилади. У Bloomberg нашрига берган интервьюсида шу ҳақида маълум қилди. Абдигуловнинг сўзларига кўра, бошқарувчи Қирғизистон аҳолисига 140 килограммча олтин сотган - бу одамларни ўз пулларини қорамолларга тикмасликка олиб келиши керак бўлган чоралардан бири.\n"Олтин узоқ вақт сақланиши мумкин ва, халқаро бозорлардаги нархларга қарамай, у инсонлар кўз ўнгида ўз қадрини йўқотмайди. Мен бу орзуимни тезроқ амалга оширишга ҳаракат қиламан", - дейди у.\nОлтин Қирғизистон экспортининг асоси ҳисобланади. Унинг аҳолиси 6 миллион кишидан иборат. Бу Абдигуловнинг орзусини ҳақиқатга айлантириш учун 600 тонна олтин (яъни қимматбаҳо металл ишлаб чиқаришнинг 30 йиллик ҳажми) керак бўлади деганидир.\nҚирғизистон олтин инвестиция


Туркияда саратонга чалинган туркманистонлик аёл юртга қайтишни истамоқда\nТуркманистон фуқароси Гулбаҳор Рейимова май ойи сўнгида оғир аҳволда Туркия шифохонасига олиб келинди. Гулбаҳор билан видео интервью Хайрия гуруҳининг Фейсбукдаги саҳифасида пайдо бўлди.\nГулбаҳор Рейимованинг айтишича, бир йил аввал Туркманистондан Туркия келибди, ҳамда тўрт ой ошхонада идиш ювибди, бу ерда унга иши учун ҳақ тўлашмабди.\nХайрия гуруҳи саҳифасидаги маълумотга кўра, Гулбаҳор Рейимова 1960 йилда Туркманистоннинг Лебап вилояти Фараб туманида туғилган бўлиб, айни дамда Истанбулнинг Еникапидаги Саматья шифохонасида даволанмоқда. У онкологик касалликдан азият чекмоқда. Шифокорларнинг айтишларича, аёлнинг аҳволи ниҳоятда оғир. Аёлни даволаш учун пул тўпланди.\nТуркияга келишдан аввал Гулбаҳор Рейимова Туркманистон шарқидаги Лебап вилояти Фарап туманида истиқомат қилган. Уч фарзанднинг онаси бўлмиш аёлнинг эри ва ўғли вафот этган. Унинг вояга етган икки қизи бор. Гулбаҳорнинг қизлари онаси билан алоқани йўқотиб қўйишди ва унинг ўлими ҳақидаги хабарни олишди. Урф-одатга кўра, ўлим ҳақида хабар топганларидан уч кун ўтиб маросимларни ўтказишди. Ҳамдард кишилар Гулбаҳорни топшганидан сўнг улар қизлар билан видеоалоқани уюштирдилар.\nГулбаҳорнинг айтишича, Туркияга келишдан аввал саломатлиги яхши бўлган. Кейинроқ жигари билоан боғлиқ муаммолар пайдо бўлиши билан у танишлар ёрдами билан Саматья шифохонасига ётқизилди.\nГулбаҳор Туркманистонга қайтишни истамоқда, Туркияда унинг ҳеч кими йўқ. Айни дамда коронавирус пандемияси боис мамлакатлар ўртасидаги авиақатновлар йўқ. Бундан ташқари, унга қараб турганларнинг айтишларича, аёлнинг аҳволи ниҳоятда оғир бўлиб, у даволанишга муҳтождир.\nТуркманистоннинг минглаб фуқаролари мамлакатдаги иқтисодий инқироз туфайли ҳар йили пул топиш учун хорижга чиқиб кетишади. Кўп ҳолларда яқинларидан йироқда бўлган туркманистонликлар ўзларни йўқотиб қўйишади ва чорасиз вазиятга тушиб қоладилар. Азатлиқ радиоси манбаларининг маълумотига кўра, сўнгги 10 йилда 2 миллионга яқин фуқаро Туркманистонни тарк этган.


00:00 / 15.01.2007 | eski savollar | 3079\nТўй қилаётган киши уйланаётганда яқинларини чақириб меҳмон қилиб қўйиш ҳақида Пайғамбаримиз соллаллоҳу алайҳи васалламдан саҳиҳ ҳадислар ривоят қилинади. Аммо мусийбат келган хонадонда маҳалладагиларни, яқинларини чақириб меҳмон қилиб дастурхон тузашлиги суннатда келганми?\nМусийбат кўрган одам ҳикоя қилади: «Бувим раҳматлик оламдан ўтганда анча қарзга ботиб қолдик. Маросимларини ўтказиш учун қарз олдим. Ўзимда пул йўқ эди, ойлигим эса оз, уни ҳам 4, 5 ойда беришади. Бу нарсани қилмаса бўлмайди, сабаб бутун маҳалла аҳли ўлим бўлса мусийбат бўлса маросим қилиб беради. Биз ҳам у маросимларда иштирок этганмиз. Биз ҳам еганмиз уларни дастурхонларидан. Бу нарсани қилиб бермасам бўйнимда қарз бўлиб қоламан. Хуллас, бу маросим занжир каби бўлиб уланиб кетган, қарзга ўхшаб қолган. Бу нарсани Ислом қандай қабул қилади? Мусийбат келганда маросим қилиб бериш суннатми, вожибми, фарзми, мустаҳабми? Қайси амалга киради?\n-Мотам муносабати ила маросим қилишни араб тилида «Вазийма» дейилади. Бу маросим фарз ҳам, вожиб ҳам, суннат ҳам эмас. Аксинча, уни сиз айтган каби қарз олиб қилиш мутлақо мумкин эмас. -Бу каби маросимларни ўзидан оширганда, кун – ой санамай кўнгли истаганда, тирикларнинг ризқини қиймайдиган бўлганда, исрофдан четланган ҳолда бидъат ва хурофотни аралаштирмай, риёкорликдан қочиб, бева – бечора, муҳтожлар ва дуосидан умидвор кишиларга қилса жоиз. Яна қайтариб айтамиз, бу ўзига тўқ ва бой кишилар учундир.-Динимиздаги таом улашиладиган маросимлар асосан мухтожларга яхшилик қилиш учун жорий қилинган. Одамларни муҳтож ҳолга солиб қўйиш учун эмас.-Мўмин-мусулмон киши одамларнинг гапига қараб эмас, шариат ҳукмига қараб амал қилиш керак.-Ўтганларни йўқлашнинг энг кучли услуби уларнинг ҳаққига дуо қилишдир. Қарз олиб ош улашишнинг ўрнига ўзлари дуо қилиб туришлари минг марта афзал.-Одамларимиз кўзларини очишлари керак. Билмасалар, билганлардан сўрашлари лозим. Савоб иш қиламан деб, гуноҳга бориб қолмасликлари лозим.


Бенчмаркда янги Samsung процессори iPhone 12 Pro Max’никидан ҳам ўзиб, рекорд ўрнатди! - Terabayt.Uz\nSamsung корпорацияси ҳозирда AMD билан ҳамкорликда Exynos сериясидаги янги флагман процессор устида ишламоқда. Интернетда тарқалган маълумотга кўра, ушбу платформали смартфон графика самарадорлиги бўйича Apple’нинг энг сўнгги ва энг кучли флагманидан ҳам зўр бўлади.\nЎҚИНГ: iPhone 12’лар геймерларга ёқмайди: ўйин, интернет ва видео учун энг зўр смартфонлар (учта рейтинг)\nЖанубий кореялик техногигант Radeon график чипига ҳамда Cortex A77 ядрларига эга бўлган янги Exynos чипсетни тестдан ўтказмоқда. Ice universe никли машҳур инсайдер мазкур процессорнинг 3DMark бенчмаркидаги натижаси скриншотини улашди.\nКўриб турганингиздек, синаб кўрилган платформа 50 fps режимидаги тестда 8134 балл олган. Apple A14 Bionic процессорли Apple iPhone 12 Pro Max эса 40 fps режими билан 7442 баллик натижа кўрсатган. ИЗОҲ: «fps» тушунчаси инглизча «Frames Per Second»дан қисқартириб олинган бўлиб, «бир сониядаги кадрлар сони»ни англатади.\nЭслатиб ўтамиз: юқоридаги тест яхлит Exynos платформасига эмас, балки унинг таркибидаги график тезлаткичга тегишли. Лекин барибир ушбу натижа Android-смартфон учун жуда яхши кўрсаткич ҳисобланади. Exynos чипсетида қўлланаётган Radeon график процессори энг сўнгги – RDNA2 мобил архитектурасига асосланади.\n#AMD #Apple #Apple iPhone #Exynos #Samsung #Smartfon #Android смартфон #бенчмарк #кучли процессор #мобил процессор #процессор #смартфонлар #тезлик #тест #янги технологиялар #Apple iPhone 12 Pro Max #3Dmark


Арзон смартфонлар эгаларига Google’дан хушхабар бор (+видео) - Terabayt.Uz\nАрзон смартфонлар эгаларига Google’дан хушхабар бор (+видео)\nҚидирув гиганти техник хусусиятлари пастроқ бўлган арзон смартфонлар учун Google Camera Go иловасини чиқарган. Шу йилнинг октябрида унга тунги режим қўшилган эди, энди эса илова яна бир фойдали функция билан бойитилди.\nGoogle Camera Go иловасининг янги талқини HDR режимини ҳам қўллаб-қувватлайдиган бўлди. Мазкур функция компаниянинг ўз алгоритмлари асосида ишлайди. Унинг ёрдамида энди арзон смартфонларда ҳам ҳар қандай шароитларда яхшиланган динамик диапазонли сурат олиш мумкин:\nHDR режимли Google Camera Go иловаси турли ҳудудлар ва қурилмаларга босқичма-босқич тарқатилади. У биринчи навбатда Nokia 1.3, Wiko Y61 ва Wiko Y81 моделларига, қолган смартфонларга эса кейинроқ етиб келади.\nЛекин бу иловани Android 8.0 Oreo ва ундан кейинги операцион тизимли исталган бир телефонга мана бу ердан юклаб олиб ўрнатса ҳам бўлади. Бироқ бу ҳолатда, смартфон моделига боғлиқ ҳолда, дастурнинг баъзи функциялари ишламаслиги мумкин.\n#Google #иловалар #камера #смартфон камераси #смартфонлар #Google Camera Go


hidoyat.uz – “Мовароуннаҳр” нашриётининг сайти - САХИЙЛИКДА ҲИКМАТ КЎП\nСАХИЙЛИКДА ҲИКМАТ КЎП\nТотувликнинг асосий омилларидан бири сахийликдир. Кимгадир мурувват кўрсатгимиз, шу йўл билан савоб олгимиз келади. Айтайлик, уйимизга етти ёт бегона одам кириб келди. У ким бўлишидан қатъи назар, илтифот кўрсатиб, олдига дастурхон ёзиб, чой-нон қўямиз. Меҳмонимиз мусофир бўлиб бир кечага жой сўраса, йўқ деёлмаймиз. Ғарб дунёсида ундай эмас. Ҳатто хонадон эгасининг яқин қариндоши ҳам меҳмонхонага бориб тунайди.\nЯқин ўтмишда ҳам ўзбек аёллари, онахонлар тандирдан узилган иссиқ нонни қўни-қўшниларга тарқатиб чиқишарди-да, ўзларига етмай қолса, яна тандирга ўт ёқардилар. Уйларига қачон кирманг, самовор қайнаб турарди.\nСахийлик ҳақида қатор ҳадиси шарифлар бор. Бир ҳадисда айтилганидек, “Ким Аллоҳ розилиги учун эҳсон эшигини очса, Аллоҳ унга дунё ва охират яхшилигини беради” (Ибн Жарир ривояти). Ҳақиқий обрў учун бойлик асос бўлолмайди. Аксинча, инсоннинг мартабасини сахийлик улуғ қилади. Ҳаётда ҳар хил вазиятларга дуч келамиз. Одам турли сабабларга кўра ночор аҳволга тушиб қолиши мумкин. Кимдир соғлиғини тиклаш учун катта маблағ сарфлашига тўғри келади. Фарзандини ўқитаман деб ёрдамга муҳтож бўлиб қолаётганлар бор. Ана шундай пайтда биров сахийлик кўрсатиб, ҳожатманднинг жонига оро кирса, нур устига нур бўлади.\nҚарз бериш ҳам сахийлик ҳисобланади. Бироқ қарздан қарзнинг фарқи бор. Бирор зарурат сабаб ёки бошига ташвиш тушиб муҳтож бўлиб қолган одамга қарз берилса, савоб олинади, иншоаллоҳ. Шунингдек, қўни-қўшнилар, қариндош-уруғлар ва таниш-билишларнинг кундалик эҳтиёжлари билан боғлиқ ҳолатларда ҳам қарз бериш савобдир. Аммо ҳашаматли ресторанда тадбир ўтказиш, эрка ўғилга енгил автомашина, кенжатой қизалоққа қимматбаҳо жиҳоз, хотинга зеб-зийнат сотиб олиш учун қарзга кириш зарурат сабаб бировнинг қўлига қарашдан бутунлай йироқдир. Орамизда ҳиммат қилиб қарзидан кечиб юборадиганлар ҳам бор. Аллоҳ таоло бундай инсонларнинг гуноҳларини кечиши ҳадисда айтилган. Пайғамбаримиз (соллаллоҳу алайҳи ва саллам)нинг ҳадисларида айтилади: “Кимки бир мўминни шу дунёдаги бирор ташвишидан халос этса, Аллоҳ уни охиратдаги ташвишларидан халос этади. Кимки бечораҳол кишига ёрдам берса, Аллоҳ унга икки дунёда ёрдам беради. Кимки бир мўминнинг айбини ёпса, Аллоҳ унинг икки дунёдаги айбларини ёпади. Банда бировнинг ёрдами учун ҳаракат қилар экан, Аллоҳ ҳам унинг ёрдамида бўлаверади” (Имом Муслим ва Имом Аҳмад ривояти).\nОдатда сахийликни кўпроқ бадавлат одамлардан кутамиз. Аслида, ҳар биримиз қурбимиз етганича, имконият даражасида саховат кўрсатишга, мурувватли бўлишга бурчлимиз. Бизнинг халқ бу бурчга ҳамиша содиқ бўлиб келган ва бундан кейин ҳам шундай бўлиб қолади.\n1153 марта ўқилган.


Болаларни севинг! « Ўзбекистон Халқ Ҳаракати\n04 September 2013 - 8:53\nШу кунларда матбуотда бир хил мавзу, Интернет орқали ташқи тажовуз мавзуси кўпайиб кетди. Ушбу мақола ўша муаллифларга қарата ёзилган.\nИнсон қалби мисоли бир қалъа. Унга фақат очиқ дарвоза ёки эшикдан кирилади. Эшикнинг калити эса инсоннинг қўлида. Агар у истаса очади, истамаса очмайди. ”Интернет хуружи”, у – матбуотда қайта-қайта кўтарилаётганига қарамай, у даражада хавфли эмас. Ҳавф ичкарида, қалъа деворлари мўрт, ичкарида ҳам аҳвол яхши эмас. Мустаҳкам ғоя бўлмаганидан кейин, қалъа ҳимояси сусаяди. Ташқи интервенцияга дош бера оладиган ғоялар бўлмас экан, ёшларни ёмон йўллардан асраб бўл-май-ди. Телевизорга чиқиб олиб,- Ватан учун ўламан, қоламан, – деб жар солаётган ёшларнинг сохталигини ҳаммамиз билиб, кўриб турибмиз.\nМен ёшларимизни ёмон демайман, бунга тилим бормайди, виждон йўл қўймайди. Болаларимиз биздан кўра ақллироқ, виждонлари ҳам тоза. Фақат уларга бор нарсани бордай кўрсатадиган катталар йўқ. Кичкина ёлғондан катта ёлғонлар бошланади.\nШу рукнда мақола ёзаётган жаноб зиёлилар, ўзингизнинг ақлингиз билан, чуқурроқ ёндошиб ёзсангизчи мақолаларни.\nХисобот учун ёзаётган бўлсаларинг, яна ўзларинг биласизлар. Лекин, ҳақиқатан ҳам болаларимиз келажаги, Ватан, миллат тақдири Сизни ташвишга солаётган бўлса, масалани чуқурроқ ёритинглар, бўлар-бўлмас гаплар билан одамларнинг бошини оғритманглар.\nОдамнинг бутун борлиғи билан, уни ўраб турган муҳит, физиологик хусусиятлари, билим даражаси, ва ҳоказоларни ҳисобга олиб, ёзилган мақолаларгина натижа беради.\nАкалари, опалари, ота-оналари, қариндошлари, дўстлари тирикчилик дардида мардикорлик қилаётган, намоз ўқигани учун қамалаётган, тазйиққа учраётган, уйида свет, газ, молига хашак, ўзига тузукроқ кийим-кечак йўқ, тўйиб овқатланмаганидан камқонликка учраган ёшларни қандай қилиб “ватанпарварлик” бўйинтуруғида ушлаб туриш мумкин?\nМактаб, лицей, институтларда қўлини кўкрагига қўйиб мадҳия айттириш, мажбурлаб пахта тердириш, чопиққа чиқариш, далага гўнг ташиттириш, “давлат қураётган” “муҳташам” уй-жойлар қурилишида ишлатиш, алдаб-сулдаб маддоҳлик қилдириш мумкин, лекин мажбуран Ватанни севдириш, миллатни ҳурмат қилдириш мумкин эмас.\nМуҳаббат юракдан чиқади.\nЮрагини заҳарлаган, ҳалқини хўрлаган ватанга содиқ бўлолмайди ёшлар. Тўғри, кўксига муштлаб, “Мана мен севаман Ватанни, мана мен унга жонимни фидо қиламан” деганлар бор, лекин улар бу сўзларга бошқача урғу қўйишларини биз биламиз.\nДавлатнинг “Узлуксиз таълим тизими”га кўра, бизда барча ёшлар қамраб олинган. (9-синфни битирганлар коллежларга тақсимланади. У ерни битирганлар институтга кирактаб, коллеж, лицей, институтларда бўлганларидан кейин уларнинг тизгини ҳукумат тизимларининг қўлида бўлади. У жойларда эса истаганча уларни “дрессировка” қилиш мумкин. Маъмурият бунинг ҳадисини олиб қолган. Борди-ю буям камлик қилса, “Ўз ўзини бошқариш тизими” га тушади. Маҳалла қўмитаси оқсоқоллари, фаоллари, посбонлари – ҳаммаси ҳукумат хизматида. Талабни бажармаганнинг уйда свет, газ бўлмайди, “Ёрдам пули”, нафақа, маълумотномалар берилмайди, қўни–қўшни орасида изза қилинади. Энди буям кор қилмаса, куч ишлатар тизимлари ишга тушади. Дўқ-пўписа қилади, бўйнига “Статья” қўяди, қисқаси ур-калтак, сур калтак! Мана, сизга халқнинг ахволи.\nНима, бу аҳволни болаларимиз билмайди деб ўйлайсизми?\nБилади-ю, нима қилишни билмайди. Чунки ҳали ёш-да…\nМана шу шароитда ўсаётган болаларни қандай қилиб интернет хуружидан асрай оласиз? Хўп, мактабга, коллежга телефон олиб киришни таъқиқлаб ҳам қўйдингиз, кўчада, уйда ишлатади. Телефонларини текшириб ҳам турибсиз дейлик, улар маълумотларни зиғиртдайгина флешкаларда сақлайди.\nМиллатимиз тақводор халқ, бу қонимизда бор нарса.\n90-йилларда динга йул берилганда масжидларга одамлар сиғмай кетди. Aйниқса ёшлар ёппасига намозга киришди. Кўрсанг дилинг яйрар эди. Энди-чи?\nСоқол қўйган, дўппи кийган, намоз ўқиганларнинг аҳволи нима бўлаяпти?\nМана кечагина бўлган воқеа: Бир танишим, ёши қирққа борган “Ака, менга намоз ўргатинг”, деб қолди. Мен рoзилик билдириб уйига бордим. Унда китоб йўқ экан, компьютерига намоз сураларини ёзиб, тушунтириб бердим.\nГап орасида унга адабиётлардан фойдаланишни маслаҳат бердим. Шунда у, “Қўшнимиз диний китоб сотади”, деб қолди. Қўшниникига чиқдик. Ёши элликлардан ошган, кўринишидан жуда тақводор одам экан. Мен хурсанд бўлдим. Лекин у:\n-Ҳозир намоз китобларини сотиш таъқиқланган, – деб қолди. Аҳволни тушундим.\n–Ҳа, майли, ундай бўлса ўзингизнинг китобингизни беринг, ўқиб, қайтариб беради, – десам. –Китобни бировгa бериб юборганман, – дейди.\n-Ҳа, майли, унда бу укамиз билан вақти бемаҳал шуғулланиб, бирга намоз ўқиб турсаларинг ҳам бўлади,-десам, у хижолат бўлиб:\n-Бизнинг намоз ўргатишга ҳуқуқимиз йўқ. Бу масжид имомларига тегишли,-дейди.\nХуллас, дин тўла-тўкис хукумат назоратида.\nРадио, телевизор, газета бариси бир хил рангда. Урра-урра!\nЭнди нима қолди? Яна ўша интернет.\nАслини олганда, интернет биз бахтиқаро халқ учун Аллоҳнинг кутилмаган туҳфаси десак арзийди. Интернет бизга ўзимизнинг кимлигимизни англаш, кимлигимизни олам аҳлига билдириб қўйиш, ҳукуматнинг тизгинидан бир оз бўлса-да қутилиб, озодлик нафасидан баҳраманд бўлиш учун юборилган имкониятдир.\nАгар болаларимизнинг кўнгли тўқ, еб-ичардан, кийим кечакдан ками бўлмаса, ҳар қадамда тўсиқ-тазйиқларга учрайвермаса, ҳалол ишлаб, ҳалол яшашга имконият яратилса, ҳеч қандай ташқи ташвиқот уларни йўлдан оздиролмайди.\nБиздa битта нарса етишмайди. Буни ўз вақтида машҳур футболчи Пеле кўзида ёш билан айтган: БОЛАЛАРНИ СЕВИНГ!\nҲа, болаларни севинг, ватандошлар! Болаларни севинг!


Нилуфар Қудратова: Уйда вақтни мазмунли ўтказишга ҳаракат қиляпман\nБиласиз, айни пайтда коронавирус пандемияси тарқалишини олдини олиш учун барчамиздан уйда қолиш талаб қилинмоқда.\nНатижада деярли барча мамлакатларда футбол учрашувлари ҳам ўтказилмаяпти.\nХўш, ўзбекистонлик футболчилар карантин даврини уйда қандай ўтказишмоқда? Улар мухлисларга бу борада нималарни тавсия қилишади?\nБугун бу ҳақда Ўзбекистон аёллар терма жамоаси йетакчиларидан бири – Нилуфар Қудратова билан суҳбатлашдик.\n- Тўғриси, майдонни жуда ҳам соғиндим. Бу соғинчни оддий сўзлар билан шунчаки таърифлашнинг имкони йўқ. Ишончим комилки, мухлисларимиз ҳам футбол учрашувлари яна старт олишини интиқлик билан кутишмоқда.\nЛекин айни пайтда барчамиздан карантин қоидаларига қатъий риоя қилган ҳолда уйда қолиш, бу орқали коронавирус пандемияси тарқалишини олдини олишда улкан хисса қўшиш талаб этилади.\nМен ҳам уйда қолган ҳолда ўз вақтимни мазмунли ўтказишга ҳаракат қиляпман. Зерикишга асло вақт ҳам бўлгани йўқ. Ўзбекистон Давлат Жисмоний тарбия ва спорт университети 3-босқич талабаси бўлганим сабаб айни вақтда онлайн дарслар давом этяпти. Дарсларни яхши ўзлаштиришга ҳаракат қиляпман. Қолаверса, Юнус Оғузнинг “Амир Темур” асарини ўқиб чиқяпман.\nБиз – футболчилар учун спорт формасини ушлаб туриш жуда муҳим. Чу сабабли мураббийлар билан алоқада бўлган ҳолда машғулотларни уйда давом эттиряпман. Бу борада мухлисларга ҳам уйда машқ қилиб туришни маслаҳат берган бўлар эдим.\nКарантин баҳонасида оила аъзоларимиз билан биргаликда вақтни мазмунли ўтказиш имконияти ҳам вужудга келди. Бундан унумли фойдаланишимиз, асосийси – шахсий гигийена қоидаларига қатъий риоя қилишимиз лозим. Агар шифокорлар тавсияларига тўлиқ амал қилсак, коронавирусни албатта йенгамиз! , - деди истеъдодли футболчи.\nАзиз мухлислар, сиз ҳам карантин қоидаларига амал қилинг, уйда қолинг!\nАёллар футболи Коронавирус\nЙилнинг энг яхши аёл футболчиси бўлишга номзодлар: Якуний учлик аниқ\nАёллар ўртасидаги ЖЧ'да антиқа кўрсаткич қайд этилди\nАёллар футболи, Олий лига. 12—16-тур учрашувлари тақвими


ЎФФ ПРЕЗИДЕНТИ ҚАТАРГА ТАШРИФ БУЮРДИ\nЎзбекистон Футбол Федерацияси президенти Умид Аҳмаджонов Қатар Футбол Уюшмасининг президенти Шайх Ҳамад бин Халифа бин Аҳмад ол Танийнинг таклифига кўра Доҳага хизмат сафари уюштириб, дунёдаги энг яхши футбол академияларидан бири саналган “Aspire”га ташриф буюрди.Бу ҳақда ЎФФ расмий сайти хабар бермоқда.\n“Aspire” бизда жуда катта таассурот қолдирди”, — дейди Умид Аҳмаджонов ЎФФ матбуот хизматига. — “Эртага Қатар Футбол Уюшмаси билан меморандум имзоланиши олдидан, ўйлайманки, бугунги сафар жуда самарали бўлди. Биз икки мамлакатда болалар ва ўсмирлар футболини ривожлантириш мақсадида ушбу академия билан яқин ҳамкорликни йўлга қўйишни режалаштирганмиз”.\nУмид Аҳмаджонов, шунингдек, “Aspetar” спортга ихтисослашган тиббиёт марказида бўлди. ЎФФ делегацияси марказ фаолияти билан яқиндан танишиб, “Aspetar”нинг Ўзбекистон футболи учун фойдали жиҳатларини яқиндан ўрганишга муваффақ бўлдилар.\nБугун Умид Аҳмаджонов Доҳада Қатар Футбол Уюшмаси президенти Шайх Ҳамад бин Халифа Аҳмад ол Таний билан учрашади. Учрашув якунларига кўра Ўзбекистон ва Қатар футболи раҳбарлари ўртасида ҳамкорлик меморандуми имзоланиши кутилмоқда.


Махсус рухсатномасиз ҳаракатланиш ҳуқуқи берилган автотранспорт воситалари рўйхати\n1. Ташкилий-ҳуқуқий шаклидан қатъи назар соғлиқни сақлаш тизимидаги ташкилотларнинг, тиббий-санитария ва эпидемиологик хизматлар кўрсатувчи ташкилотларнинг хизмат ва ходимларининг шахсий автотранспорт воситалари.\n2. Фармацевтика маҳсулотлари ишлаб чиқарувчи ташкилотларнинг хизмат автотранспорт воситалари.\n3. Фуқароларга кечиктириб бўлмайдиган тез тиббий ёрдам кўрсатиш билан боғлиқ ҳолларда тиббиёт муассасасига бораётган ва ундан қайтаётган шахсий автотранспорт воситалари. Бунга қуйидаги ҳоллар кириши мумкин: ҳомиладорлик, туғруқ, тан жароҳати, ОИВ/ОИТС, онкологик ёрдам, нурланиш терапияси, гемодиализ ёрдамини кўрсатиш, жарроҳлик амалиёти зарур бўлганда, инсон ҳаётига хавф туғдираётган бошқа ҳолатлар.\n4. Йўловчи ташиш фаолияти билан шуғулланиш лицензиясига эга бўлган йўналишсиз таксиларга (ўзларининг рўйхатдан ўтган маъмурий ҳудуди доирасида ва йўловчиларсиз фақат етказиб бериш хизматини кўрсатиш мақсадида. Инсон ҳаётига хавф туғдирадиган ҳолатларда ва кечиктириб бўлмайдиган тиббиёт муолажаларни олаётган бемор йўловчиларни ташиш мумкин.\n5. Коммунал хизмат кўрсатувчи ташкилотлар (газ, электр энергияси, иссиқлик таъминоти, совуқ сув, сув оқава, чиқинди)нинг хизмат автотранспорт воситалари, яъни шаҳарларнинг энг ҳаётий зарур инфратузилмаси ишини самарали ишини таъминлаш мақсадида.\n6. Ўзбекистон Республикаси Президенти Администрацияси, Вазирлар Маҳкамаси, Ўзбекистон Республикаси Президентининг Давлат хавфсизлик хизмати, Давлат хавфсизлик хизмати, Миллий гвардия, Давлат божхона қўмитаси, Мудофаа вазирлиги, Ички ишлар вазирлиги ва Фавқулодда вазиятлар вазирлиги хизмат ва ходимларнинг шахсий автотранспорт воситалари.\n7. Суд ва прокуратура органлари хизмат ва ходимларнинг шахсий автотранспорт воситалари.\n8. “Ўзбекистон темир йўллари” АЖ, “Uzbekistan Airways”АЖ, “Uzbekistan Airports” АЖ ва уларнинг тизимига кирувчи корхона ва ташкилотлари “Ўзаэронавигация” агентлигининг хизмат автотранспорт воситалари.\n9. Ҳисоб палатаси, Бизнес-омбудсман, Инсон ҳуқуқлари бўйича вакил (Омбудсман), Инсон ҳуқуқлари миллий маркази, Савдо-саноат палатаси раҳбарлари ва уларнинг ўринбосарлари хизмат автотранспорт воситалари.\n10. Вазирликлар, давлат қўмиталари, агентликлар ва бошқа давлат\n11. Марказий банк ва ҳудудий бошқармалар хизмат автотранспорт воситалари.\n12. Тижорат банклари хизмат автотранспорт воситалари.\n13. Қорақалпоғистон Республикаси Жўқорғи Кенгеси ва Вазирлар Кенгаши раислари ва уларнинг ўринбосарлари, ҳокимлар ва уларнинг ўринбосарлари хизмат автотранспорт воситалари.\n14. Ўзбекистон Миллий телерадиокомпанияси, Ўзбекистон Миллий ахборот агентлиги хизмат автотранспорт воситалари.\n15. “Республика инкассация хизмати” ДУК хизмат автотранспорт воситалари.\n16. Хорижий давлатларнинг дипломатик ваколатхоналари ва халқаро ташкилотлар хизмат автотранспорт воситалари.\n17. Алоқа хизматларини кўрсатувчи ташкилотлар, “Ўзбекистон почтаси” АЖ, “Ўзбектелеком” АК ва унинг ташкилотлари ҳамда “ЎзИНФОКОМ” ягона интегратори” МЧЖга тегишли хизмат автотранспорт воситалари.\n18. N1, N2 ва N3 тоифага кирувчи автотранспорт воситалари.\n19. “Тошшаҳартрансхизмат” АК таркибига кирувчи автобус саройларининг М2 ва М3 тоифага кирувчи автотранспорт воситалари.\n20. Дафн маросимларида хизмат кўрсатувчи махсус автотранспорт воситалари (фақат дафн маросимлари хизматини кўрсатиш мақсадида).\n21. Йўл-патруль хизмати автомобиллари ёрдамида кузатилаётган автотранспорт воситалари.\n22. Мавсумий қишлоқ хўжалиги маҳсулотларини етказиб берувчи автотранспорт воситалари.


ТОШКЕНТ, 11 янв — Sputnik. Фаластин Яқин Шарқда биринчи бўлиб Россиянинг коронавирусга қарши “Спутник V” вакцинасини рўйхатга олди. Бу ҳақда Россия тўғридан-тўғри инвестициялар жамғармаси (РФПИ) хабар қилди.\n“Рўйхатга олиш тезлаштирилган жараён (emergency use authorization) доирасида давлат ҳудудида қўшимча клиник тадқиқотларни ўтказмаган ҳолда амалга оширилди”, - дейилган хабарда.\nФаластинга “Спутник V” вакцинасини етказиб бериш жорий йилнинг биринчи чорагида режалаштирилган. Вакцинанинг биринчи партияси ушбу мамлакатга бир ой давомида етказилади.\nВакцинанинг етказиб берилиши РФПИнинг Ҳиндистон, Хитой, Жанубий Корея ва бошқа мамлакатларлдаги халқаро ҳамкорлари ёрдамида таъминланади.\nРФПИ бош директори Кирилл Дмитриевнинг сўзларига кўра, “Спутник V” вакцинасининг юқори сифати ва самарадорлиги унга нисбатан кўплаб давлатлар қизиқишининг ортишига сабаб бўлмоқда.\n“Биз “Спутник V” Европа, Осиё, Лотин Америкаси ва Африка ортидан Яқин Шарқда ҳам тақдим этилишидан шодмиз”, - деди у.\nДмитриевнинг таъкидлашича, бу кўп давлатлар ва улар аҳолисини самарали ва хавфсиз вакцина билан таъминлаш эвазига коронавирус устидан тезроқ ғалаба қозониш учун сайъ-ҳаракатларни бирлаштиришга имкон беради.\nРоссия тўғридан-тўғри инвестициялар жамғармаси, эмлаш, вакцина, коронавирус, Спутник V, Фаластин


ҚУРЪОН СОҲИБЛАРИ – УММАТНИНГ ЭНГ АФЗАЛИ – Nasihat.uz\n«Албатта, Аллоҳнинг Китобини тиловат қиладиганлар, намозни тўкис адо этиб, Биз уларга ризқ қилиб берган нарсалардан махфий ва ошкора инфоқ қилганлар, ҳаргиз касодга учрамайдиган тижоратдан умидвор бўлурлар. Чунки У зот уларга ажрларини тўлиқ қилиб берур ва Ўз фазлидан зиёда ҳам қилур. Албатта, У ўта мағфиратли ва ўта шукр қилгувчи (озгина яхши амал учун кўп мукофот ато қилувчи)дир.» (Фотир, 29-30).\nОяти кариманинг охирида Аллоҳ таолонинг сифатларидан Шакур сифати, яъни озгина амал учун кўп мукофот ато қилувчи эканлиги зикр қилинди. Биламизки, жаннатнинг даражалари бўлиб, юқорига кўтарилган сари неъматлар зиёдалашиб бораверади. Қиёмат кунида қорига Қуръони каримдан билганини ўқигани сари юқорига кўтарилиш неъмати берилади.\nАбдуллоҳ ибн Амр ибн Ос розийаллоҳу анҳу ривоят қиладилар: Расулуллоҳ соллаллоҳу алайҳи ва саллам шундай деганлар:\n«Қиёмат кунида Қуръон соҳибига айтилади: «Ўқи ва кўтарил, дунёда қандай ўқиган бўлсанг, шундай ўқи. Охирги оятни ўқиган жойинг (жаннатдаги) манзилинг бўлади». (Термизий, Абу Довуд, Ибн Можа, Ибн Ҳиббон ривояти)\nЯна Абу Ҳурайра розийаллоҳу анҳу Пайғамбаримиз Расулуллоҳ соллаллоҳу алайҳи ва салламнинг шундай деганларини ривоят қиладилар:«Қиёмат кунида Қуръон соҳиби келади ва Қуръон дейди: «Эй Раббим, уни кийинтиргин (яъни, раҳматингга олгин)». Бас, унга иззат–икром тожи кийдирилади. Сўнгра яна дейди: «Эй Раббим, унга зиёда қилгин». Бас, унга иззат–икром либоси кийдирилади. Сўнгра яна шундай дейди: «Эй Раббим, ундан рози бўлгин». Бас, (Аллоҳ) ундан рози бўлади. Сўнг (Қуръон соҳибига) айтилади: «Ўқи ва кўтарилиб боравер». Бас, (Аллоҳ) ҳар бир оят учун бир ҳасана (даража) зиёда қилади» (Термизий, Ибн Хузайма ва Ҳоким ривояти).\nРоббимизнинг бизга берган неъмати ўлароқ Қуръони каримдан ўқиганимиз ҳар бир ҳарф учун номаи аъмолимизга савоб ёзилади, ҳатто мусҳафга қараш –назар солиш ҳам ибодатдир. Қийналиб ўқиганга эса савоби янада зиёда қилинади.\nОиша розийаллоҳу анҳодан ривоят қилинади: Расулуллоҳ соллаллоҳу алайҳи ва саллам: «Қуръонни маҳорат билан тиловат қилувчи қори улуғ фаришталар билан бир мақомдадир, тили қийналиб тиловат қилувчига эса икки баравар кўп ажр бўлади» (Бухорий ва Муслим ривояти).\nҚуръони каримда шайтонниг бизга очиқ ойдин душман эканлиги зикр қилинган. Албатта ҳофизи Қуръон бўлишдек шарафли ишга киришган мўминни йўлдан уришга ҳаракат қилиши ҳам табиий ҳол. Унинг кўнглига ёдланган оятларни унутиш хавотирини солишга ҳаракат қилаётган бўлса ҳам ажаб эмас. Ваҳоланки, ёдланган сура ва оятлар такрорлаб турилмаса сендан чиқиши хавфи борлигининг ҳам ҳикмати бор. Ўқилган ҳар бир ҳарф учун савоб берилса, қори эса унутмаслик учун ва ёдалаган оятларини мустаҳкамлаш учун Қуръон тиловатида бардавом бўлса унинг номаи аъмолига ёзилаётган савобларни ҳисоблашга калкулаторлар ҳам ожизлик қилади. Ахир бу шайтон учун жуда аянчлик-ку! Шундай экан, шайтон васваса қилганда бўлғуси қори “ Агар сени шайтон васвасасидан бир васваса тутса, Аллоҳдан паноҳ сўра. Албатта, У зот ўта эшитгувчи ва ўта билгувчи зотдир “ (Фуссилат,36) дея бандаларига марҳамат қилган Меҳрибон ва Раҳимли Аллоҳдан паноҳдан сўраб, олдига қўйган мақсади сари олға қадам босавералиши лозим бўладию.\n“Қомар” сурасининг 17, 22, 40 – оятларида қуйидагича марҳамат қилинади: «Дарҳақиқат, Биз Қуръонни зикр–эслатма олиш учун осон қилиб қўйдик. Бас, бирон эслатма–ибрат олгувчи борми?» ояти каримадан маьлум бўладикиб Аллоҳ Таоло Каломини зикр-эслатма олиш учунбандаларига осон қилиб қўйди. Бандадан талаб этиладиган нарса эса Қурьони Каримнинг ҳаққини адо қилишдан иборатдир.\n«Осмонлардаги нарсалар ва ердаги нарсалар Аллоҳга тасбиҳ айтурлар». (Тағобун,1) Қуръон қироати ҳам зикрдир. Зеро, инсон Қуръонни қалбида, вужудида кўтариш билан умматнинг энг шарафли кишиларидан бўлиб, жаннатнинг юқори даражаларига эришадию.\nИбн Аббос розийаллоҳу анҳудан Расулуллоҳ соллаллоҳу алайҳи ва салламнинг шундай деганлари ривоят қилинади: «Умматимнинг энг шарафли кишилари – Қуръонни кўтарувчилар ва тун эгаларидир» (Ибн Абу Дунё ва Байҳақий ривояти).\nҚорининг Қуръони унинг ердаги нури, осмондаги захираси, қабрида нур, чироғ, қиёмат кунида шафоатчиси бўлади. Ҳофизи Қуръон бўлиш учун қилинган сайъ-ҳаракатлар билан унга бериладиган бу неъматларни солиштириб бўлармикин?! Аллоҳ таоло: “Жин ва инсонни фақат Менга ибодат қилиш учунгина яратдим”(Зарият, 56) деб марҳамат қилган. Биз нима қилдик?!.\nАбу Зарр Ғифорий розияллоҳу анҳу ривоят қиладилар: Расулуллоҳ соллаллоҳу алайҳи ва саллам айтдилар:\n«Эй Абу Зарр, эрталаб барвақт туриб, Аллоҳнинг Китобидан бир оят ўрганишинг сен учун юз ракъат (нафл) намоз ўқишингдан яхшироқдир. Ва эрталаб (барвақт) туриб, амал қиласанми, йўқми, илмдан бир боб ўрганишинг сен учун минг ракъат (нафл) намоз ўқишингдан яхшироқдир». Ҳадиси шарифда Аллоҳ Таолонинг Каломидан 1 оят ўрганиш-100 ракат нафл намоз ўқишдан яхшироқлиги айтиладию энди 30 пора Қурьони Каримни ўрганиш ҳақида бир ўйлаб кўрайлик… Лекин илм талаб қилишда ихлос, яьни илм талаб қилишлик ҳолис Аллоҳ Таоло учунгина бўлиши шарт қилинади. Акс ҳолда бу амали савоб эмас, Аллоҳ асрасин, гуноҳга сабаб бўлиши мумкин.\nУмар ибн Хаттоб розийаллоҳу анҳу Набий соллаллоҳу алайҳи ва салламдан ривоят қиладилар:«Дарҳақиқат, Аллоҳ таоло бу Калом (Қуръон) билан баъзи қавмларнинг даражаларини кўтариб, бошқалариникини туширади» (Муслим ривояти).\nАбу Масъуд Бадрий розийаллоҳу анҳудан ривоят қилинади: Расулуллоҳ соллаллоҳу алайҳи ва саллам айтадилар:\nРасулуллоҳ соллаллоҳу алайҳи ва саллам Қуръон соҳиблари ва Қуръонни кўтарувчиларни иззат-икром қилар, уларнинг мавқеини бошқаларникидан устун қўяр эдилар. Абу Ҳурайра розийаллоҳу анҳу ривоят қиладилар: «Расулуллоҳ соллаллоҳу алайҳи ва саллам бир қанча кишиларни маълум жойга топшириқ билан юбордилар. Аввал, уларга Қуръонни ўқитиб кўрдилар, яъни, ким Қуръондан қанча билишини текширдилар. Кунларнинг бирида, саҳобийларнинг энг ёши кичигининг олдига келиб: «Эй фалончи, сенда нима бор (яъни, қайси сураларни биласан)?» деб сўрадилар. Шунда у жавоб берди: «Мен шу-шу ва «Бақара» сурасини биламан». Шунда Расулуллоҳ соллаллоҳу алайҳи ва саллам яна сўрадилар: «Сен «Бақара» сурасини биласанми?». У «Ҳа», деб жавоб берди. Кейин у зот шундай дедилар: «Бор, сен уларга амир (бошлиқ) сан». Шунда улар орасидаги каттароқ ёшли бир киши «Аллоҳга қасамки, мени «Бақара» сурасини ўрганишдан унга амал қила олмай қолишдан қўрқишим тўсган эди», деди. Сўнгра Расулуллоҳ соллаллоҳу алайҳи ва саллам дедилар: «Қуръонни ўрганинглар ва уни ўқинглар. Зеро, Қуръон уни ўрганувчи ва ўқувчилар учун худди мушку анбар солинган халта кабидир, унинг ҳиди ҳамма жойга тарқалади (яъни, ким Қуръонни ўрганса ва ўқиса, унинг одамларга кўп манфаати етади)» (Имом Термизий ва Ибн Можа ривояти).\nБурайда розийаллоҳу анҳу Набий соллаллоҳу алайҳи ва салламдан ривоят қиладилар:\n«Кимки Қуръонни ўқиса, уни ўрганса ва унга амал қилса, қиёмат куни унга нурдан бўлган бир тож кийдирилади, (у тожнинг) зиёси қуёшнинг зиёси кабидир. Шунингдек, унинг ота-онасига ҳам икки кийим кийдрилади. Шунда улар: «Бу бизга нима сабабдан кийдирилди», дейишади. Сўнг айтилади: «Фарзандингизнинг Қуръонни ёдлаб, унга амал қилгани учун шундай марҳаматга сазовор бўлдингиз,» – дейилади. Қуръон ҳофизининг ота-онасига шунчалик икром қилинса, яна у ўз аҳлидан жаҳаннамга кириши вожиб бўлган ўн кишини шафоат қилар экан, унинг ўзига бериладиган икромларни таърифлаш ҳам қийин бўлса керак.\n“ У кунда бор чиройли юзлар. Роббисига назар солувчилар.” (Қиёмат, 22,23) дея марҳамат қилган Роббимиз Ўзининг раҳмати билан Қуръон шафоатчимиз, Росулуллоҳ шафоатчимиз ва уларга қўшни бўлишимизни, жаннатнинг энг юқори даражалари ва жамолини насиб айласин. Омин! Маълум бўладики, мўминнинг энг афзал ихлос билан қилинган амали-Қуръонни қалбига жойлаши, Қуръон соҳиби бўлишидир.\nКенжабой Гулруҳ СОҲИБЛАРИ Қуръон\n← Нафс мартабалари\nҚуръон-дардларнинг даъвоси →


Маънавий агрессия - Уч илдиз\nЎзбек матбуоти ва ижтимоий тармоқларда шов-шув бўлаётган\nқуйидаги мақола бўлғуси журналистларимиз учун ўзига ҳос маҳорат мактабидир, дейди Дониш домла уни қунт билан мутолаа қилишга талабалари ва сайтимиз мухлисларини чорлаб. Ҳурматли Устоз Қозоқбой ЙЎЛДОШ билан ЎзМУ Журналистика факультетида ўтказилган ижодий учрашув катта сабоқ бўлган эди.\nЎзбекда жуда топиб айтилган: «Даъвогар суст бўлса, қози – муттаҳам» деган отасўз бор. Ўзбек бағрикенг бўлгани сари унга қардош тугул қўшни ҳам бўлмайдиган бир юртнинг турли даражадаги амалдорлари унинг турмушига андишасизларча аралашмоқда. Бултур Россия ташқи ишлар вазири С.Лавров келиши арафасида ўз юртида ўз тилини билмаганидан «қийналиб» кетган ўн саккиз нафар «мазлум» ўзбек рус тилига расмий мақом берилсин, деган «ташаббус» билан чиққан эди. Сал ўтиб РФ Сенати раиси Матвиенко хонимнинг юртимиздан қайтарда Ўзбекистон ЕОИИга аъзо бўлади, дегандай интервью бериши кўплаб юртдошларимизнинг ҳақли норозилигига сабаб бўлганди. Мария Захарованинг яқиндаги гапи ҳаммасидан ошиб тушди. Эларо муносабатлар одобини чуқур билиши аниқ, амал қилиши эса шарт бўлган дипломат хонимнинг қарашларини асло шахсий фикр, деб бўлмайди. Негаки, у – ўта расмий идоранинг расмий вакили. Бунинг устига, бу фикр расмий брифингда билдирилди.\nМарияхон ўзига тегишли бўлмаган масала юзасидан нега бунча ишонч билан гапиряпти? Ҳолбуки, у – Россия давлатининг геосиёсий йўналишини ифодалайдиган хизматчи. Бизнинг ички ишларимизга аралашишга мутлақо ҳақсиз. Лекин РФнинг сиёсати эса айни у ўйлаган ва истагандай йўналишда кетяпти. Аслида-ку, Захарова масаланинг асл моҳиятидан мутлақо хабарсиз, акс ҳолда, гап бирор тилга расмий мақом бериш ҳақида бормаётганини билган бўларди. Хоним рус тилининг Ўзбекистонда ҳам расмий мақомда бўлишини истайди ва шундай бўлишига ишонади. Яна шунга ишонадики, ўз ножўя фикри учун ҳеч ким олдида жавоб бермайди. Балки, ўзбек расмийлари жуда суст, уларнинг миллий ғурури, сиёсий ори анов-мановдан жунбушга келавермайди, деб ўйлар. балки ҳамон Масковни иқтидорда, деб ҳисоблар.\nБилиш керакки, Захарова ойим шунчаки гапириб қўймади, балки ўз давлатининг сиёсий доктринасини илгари сурди. Бу хоним жуда яхши билади суверен давлатнинг ишига аралашиш мумкин эмаслигини, аммо Ўзбекистонга эгаман мамлакат, деб қарагиси келмайди. Бу хилдаги даъвони Болтиқбўйи республикалари, Гуржистон ёки Арманистонга эса асло қилолмайди.\nРус тилининг ўзга юртларда фаол иқтидорини таъминлаш РФ геосиёсатида алоҳида ўринга эга. Рус тилини ёйиш мақсад эмас, балки ўзга юртларга Россия таъсирини ўтказиш мақсадига эришиш воситаси. Билимдон журналист Карим Баҳриевнинг ишончли манбаларга таяниб берган маълумотига кўра, Россияда 2000 йилда рус тилининг чет элларга ёйилишини тезлатиш мақсадида Борис Елцин номидаги фонд ташкил этилиб, унинг олдига ташқи ишлар вазирлиги ҳомийлиги ҳамда чет эллардаги рус маданий марказлари воситасида рус тилини тарғиб қилиш вазифаси қўйилган. 2007 йилда «Рус дунёси» фонди юзага келтирилиб, унинг олдига чет элларда рус тилини янада кўпроқ ёйиш асосий мақсад қилиб белгиланган. Собиқ совет республикаларида рус тилининг таъсирини кучайтириш учун 2011 йилда 2 526,66 млн. рубл сарфланиши кўзда тутилган «Рус тили» деб аталмиш федерал дастур ишлаб чиқилган. 2014 йилда Россия Президенти қошида рус тили бўйича алоҳида Кенгаш тузилиб, рус тилининг жаҳондаги ўрнини юксалтириш унинг устувор вазифаси қилиб белгиланган. Бу муддаоларга эришмоқ учун 6147,5232 млн. рубл маблағ сарфланган.\nМаълумки, Россия жуда кўп йиллардан буён ўзининг геосиёсий ниятларига асосан тил муаммоларини баҳона қилиб эришиб келмоқда. Чечендан тортиб, Молдова, Луганск, Донбасс, Қрим сингари ўлкаларда рус тилида сўзловчи «мазлумлар» ҳуқуқини ҳимоя қилиш ниқоби остида Россия ўз босқинчилик мўлжалларини амалга оширди. Бировнинг юртига бориб, нега менинг тилимга алоҳида эътибор қилмаяпсан, юксак мақом бермаяпсан, дея масала қўйиш фақат касби босқинчилик бўлган шовинистларгина қила оладиган юмушдир. Соғлом мантиқ келгиндининг борган жойига мослашишини тақозо қилади. Фақат босқинчининг мантиғигина борган жойини ўзига бўйсундиришни кўзда тутади. Кўринадики, рус сиёсатчиларининг мустақил давлатларда рус тилини ёйишга интилишлари сабаби ўз тилларига бўлган муҳаббатлари туфайли эмас, балки тил – уларнинг узоққа мўлжалланган стратегик ниятларига хизмат қиладиган қулай бир тактик қурол. Олдин рус тили исталган бир ўлкада иккинчи расмий тилга айланади, бир кун келиб, расмий тил вакилларининг истакларига мувофиқ, бу юрт ишларига тумшуқ тиқиш имконияти яратилади. Бу йўналишдаги ишлар Россияда жуда изчиллик билан тизимли равишда олиб борилмоқда.\n«Ўн саккизлар» ташаббуси, 42-моддага ўзгартиш киритиш муносабати билан ғимирлаб қолган миллий суррогатлар, Захарованинг чиқишидан кейин Дониёр Ёқубов, Тўхтамурод Набиев, Илҳом Асадов, Шерзод Убайдуллоев сингари кишиларнинг очиқ ҳамлалари бу борадаги барча ишлар режали тарзда, қаердандир ташкиллаштирилиб, бошқарилиб турилганидан далолатдир. Собиқ совет республикаларида рус тилини ёйишга ажратилган пуллардан манфаат кўраётган ўз орамиздагиларнинг уринишлари олинган нақдиналар учун берилаётган тўловдир.\nШуни ҳам айтиш керакки, ҳар қандай таъсир акс таъсирни келтириб чиқаради. Рус тилини дуч келган жойга бу тарзда тиқиштириш, биринчи навбатда, шу тилнинг ўзига зарар келтиради. Тиқиштириш тескари реакцияга сабаб бўлади. Бунинг устига, тилга қилинаётган бу хил «меҳрибончилик» замиридаги асл ният ҳам вақт ўтган сари афкор оммага тобора яққол кўриниб бормоқда.\nТил – миллатнинг сўнгги қўрғони. Шу қўрғон ҳам бой берилса, миллат алоҳида бир этнос сифатида тугайди. Миллат руҳи фақат тилда сақланиб қолади. Таниқли олим Зуҳриддин Исомиддин тўғри таъкидлаганидек:\n«…ўзбек тили бизнинг миллий бойлигимиз ёки фахри-ғуруримиз эмас. У… байроқ, герб ё гимн сингари рамзлардан бири ҳам эмас. Чунки уларнинг ҳаммасини, шароит тақозо қилса – ўзгартирса бўлади. Аммо… тилингизни қандай ўзгартирасиз? Тил – миллатнинг жони. Шу тил бўлмаса – ўзбек йўқ, Ўзбекистон йўқ».\nШунинг учун ҳам ота тилимизга нописандлик билан қараганларга бепарво бўлолмаймиз.\nЗахарованинг-ку кимлиги ва нияти аён. Лекин ўзимиздан чиққан унвондорлар, ўзларича рус тилига ҳимоячи бўлаётганлар, тангридан тилаб олган болаларини ёбончи тилда ўқитишга уринаётганларни нима қилмоқ керак? Қандай қилиб бундай ҳолга тушилди? Кишини шу саволлар ўртайди.\nҚайта-қайта айтилганидек, тил – миллат руҳи ифодаси. Миллатнинг ўз тилига эътибори, эҳтироми йўқлиги руҳи синдирилгани оқибатидир. Одам қадрининг йўқлиги, фикрнинг эркин эмаслиги, нафақат ўйнинг ўзи, балки уни ифодалаш йўсинига ҳам ўттиз йиллаб хўжайинлик қилингани миллат аҳлининг шахслигини синдирди. Одамга ўзининг шахс сифатидаги бутунлигини сақлаб қолиш азобга айланди. Одам ва унинг фикри ҳеч нарсага арзитилмай, рухсат берилганидай ўйлаш, буюрилганидай сўйлашга мажбур этилгани сабаб одамнинг ўзи, бинобарин, унинг тили ҳам қимматсиз бўлиб қолди.\nСоветнинг даврида ҳар ким ўз фикрини марксизм классиклари ёки Сиёсий бюро аъзоларининг қарашлари билан асослашга уриниб келган бўлса, эгаманлик йилларида ҳеч қандай фикр айтилмай, фақат маддоҳлик қилишга одатланилди. Одамлар жуда кўп гапиргани ҳолда фикр билдирмаслик йўлини ўрганишди. Ёлғон кучайди. Ёлғондан зериккан одам ўриснинг матбуоти ва телеканалларига ишқибоз бўлди. Ҳолбуки, у ерда биздагидан ҳам каттароқ ёлғон ҳукмрон эди. Лекин Россиядаги цензорлар бизларникичалик калтаўй бўлмаганидан ёлғонларига чинлик ниқобини кийдириб, жозибалироқ йўсинда тақдим этишга имкон бериш кераклигини сезишар ва шундай қилишарди. Бунинг устига, юртимиздаги қашшоқлик, ишсизлик, нон топиш илинжида ёбончи юртларда юриш, ўзга тилда сўзлаш зарурияти ўзбекни ўз руҳидан, бинобарин, тилидан ҳам узоқлаштирди. Тилимизга қачон нописанд қарай бошланди? Афсуски, совет даврида эмас, айнан эгаманлик даврида қашшоқлик ва шахссизланиш натижасида.\nЎзбекларнинг болаларини рус тилидаги мактабларда ўқитишга уриниши сабаби бу тилга бўлган муҳаббат туфайли эмас, балки юртимизда кутилган ўзгаришлар бўлишига ишончсизлик сабаблидир. Кўпчилик туб ўзгаришлар бўлиб, қашшоқлик бартараф этилишига, иш ўринлари кўпайишига ишонмайди. Чунки бир йигит умрига тенг вақт мобайнида бундай ишончга асос берадиган ҳеч нарса қилинмади. Одамлар нафақат ўзларининг, балки болаларининг-да мардикорлик, гастарбайтерлик қисматини бўйнига олдилар. Ўз юртларида ҳам юрт эгаси эмасликларига кўникиб қолдилар. Ҳолбуки, салгина ўйлайдиган одам бугунги рус тилининг илм ва адабиёт тили эмас, балки сўкиш ва ҳақоратга тўла, андиша ва нафосатдан йироқ, босқинчи ва шовинистлар тилига айланиб қолганини кўради. Бепоён Россиянинг турли пучмоқларида энг оғир қора ишларни арзимас пул эвазига бажариб юрган меҳнаткаш ўзбек буни ҳар куни ўз бошидан ўтказмоқда. Улар яхши биладилар, ҳатто кўча супурувчи бўлиб ишлаш учун ҳам нафақат рус тили, балки рус тарихидан ҳам имтиҳон топшириш кераклигини. Бағрикенг ўзбек юртида ўтириб олиб, ўз тилига расмий мақом берилишини талаб қилиш андишасизлик эканини кўриб турибди. Нега рус тилига расмий мақом бериш керак, инглиз, немис ёки қозоқ тилига эмас? Ўрислар юртимизни босиб олгани, юз эллик йил давомида қул қилгани учунми?\nЎзбекистондаги ўзбек мактабларида рус тили ва адабиётини алоҳида, олий ўқув юртларида эса рус тили ўрганилиши учун қанчалаб миқдорда вақт ва маблағ сарфланаётгани маълум. Нега энди, эгаман Ўзбекистонда рус бўлмаган ўрта ва олий мактабларда рус тилини ўргатишга бу қадар эътибор? Кўриб турибмизки, рус тили дунёга чиқишнинг ҳам, дунё фани ва маданиятини ўрганишнинг ҳам калити бўлолмайди. У бир ярим асрлик босқинчининг, бўлгандаям собиқ мустамлакаларига ҳамон тенгдай қарашга кўниколмаётган агрессорнинг уятсизлик ва ҳақорат билан тўйинган тили, холос.\nБиздан рус тилига расмий мақом берилишини талаб қилаётган Захарова хоним Россияда татар, бошқирд, чечен, чуваш, қолмиқ, авар, лазгин, саха ва бошқа ўнлаб элатлар ўз тилларида ўқиш имкониятига эга эмасликларини билмасмикин, бутун мамлакат бўйлаб очиқчасига руслаштириш сиёсати кетаётганини кўрмасмикин?! Ўзига енг бўлмаган кимса, бировга эн (кўйлак) бўламан дермиш, дейди халқ. Иштони йўқ тиззаси йиртиққа ақл ўргатибди, дейди ўзбек. Олдин ўзингизга қаранг. Сал ерга тушинг, сиз ўзбек билан, Ўзбекистон билан сўзлашаяпсиз. Овора бўлманг, ўзбек ўз тилини сақлаб қолади. Биладики, унинг борлиги, ўзбеклиги ота тилида намоён бўлади!\nNext story Ўзбекистон Республикаси Президентининг фармони\nPrevious story Замонавий илм — фанлар ривожи!


Бу сиёсий сабабларга кўра амалга оширилгани айтилмоқда.\nБилл Гейтс пандемияга қарши курашда Европа Иттифоқи ва AҚШнинг энг катта хатоларини айтиб ўтди\nҒарб давлатлари коронавирус пандемиясининг бошида бир қатор ҳалокатли хатоларга йўл қўйишган.\nҲиндистон: 150 миллион киши бир дарёда чўмилиш учун йиғилмоқда\nМамлакат соғлиқни сақлаш вазирлиги коронавирус пандемияси авжига чиққан пайтда хасталиклар сони янада ошишидан хавотир билдирган.\nТошкент шаҳрида 106 нафар мактаб ўқувчисида коронавирус аниқланган\nПандемия мавсумидан 2021 йилнинг 9 март кунига қадар пойтахтдаги 61та умумтаълим мактабининг 106 нафар ўқувчисида коронавирус аниқланган.\n«пандемияни биринчи бўлиб енгган» Европа мамлакати президенти чегараларни яна ёпмоқчи\n«COVID-19 оқибатида вафот этганлар ва янги касалланишлар ҳолатлари ҳақидаги маълумотлар хавотирли. Мен Черногория ҳукуматини зудлик билан мамлакат чегараларини ёпиш ва энг қаттиқ эпидемиологик чоралар киритишга чақираман», — деб ёзди президент твиттерда.\nҲаммаси жуда тез содир бўлса, «биз яна бошига қайтамиз» — ЖССТ.\nКлюгенинг таъкидлашича, вирус инсоният орасида бутунлай йўқ бўлиб кетмайди, аммо белгиланган санага қадар маълум чекловларга эҳтиёж қолмайди.\nКоронавирус пандемияси қачон тугайди — «Bloomberg» таҳлили\nИсроил ва Бирлашган Араб Амирликлари мақсадга энг яқин турибди — бу мамлакатларда аҳолининг аксарият қисмини яна икки ой ичида вакциналашга улгуришади.\n2019 йили мамлакатларнинг пандемияга тайёргарлик харитаси чиққанди...\nУшбу инфографикага қатор Америка институт ва фондларининг таҳлиллари натижаси — Глобал соғлиқни сақлаш хавфсизлиги индекси асос қилиб олинганди.\nпандемия бошланганидан бери биринчи марта: қурбонлар сони ҳафтасига 100 минг нафардан ошди\nБарча ўлим ҳолатларининг тўртдан бир қисми ҳар куни қарийб 3,5 минг қурбон бераётган АҚШга тўғри келмоқда.\nБутун мамлакат бўйлаб 1,6 мингта тунги клубни «қайта малакалаш» таклифи илгари сурилмоқда.\nБугунги дунёни бир сўз билан қандай аташ мумкин — БМТ бош котиби аср инқирози ҳақида\nТабиатга қарши уруш очган инсоният жавоб зарбасини олди.\nпандемия даврида дунёдаги энг хавфсиз авиакомпания номи айтилди\nБританиянинг Skytrax маркетинг компанияси мутахассислари коронавирус пандемияси пайтида дунёдаги энг хавфсиз авиакомпания ҳақида маълумотлар тўплашга қарор қилишди.\nСаудия Арабистони нархларни тушириш эвазига ўтган йили Хитойга нефть экспорт қилиш ҳажмлари бўйича Россиядан ўзиб кетди.\nХитойнинг шимоли-шарқидаги Цзилинь вилояти душанба куни коронавируснинг янги ўчоғига айланди.\nЖаҳонда коронавирусга чалинганлар сони 95 миллион нафардан ошди\n191 мамлакатда коронавирус пандемияси давом этмоқда.


Мухолифат лидерлари Михаил Касьянов (чапда) ва Борис Немцов 2011 йил декабрида ўтган парламент сайловларида ўзларининг яроқсиз бюллетенларини намойиш қилмоқда.\nВладимир Карамурза Озодлик билан суҳбатда Михаил Касьянов билан биргаликда АҚШ қонунчилари билан учрашиб, улардан инсон ҳуқуқларини поймол қилганликда айбланган россияликларни жазоловчи Магнитский акти бўйича телевидениеда ишловчи саккиз ходимни қора рўйхатга киргизишни илтимос қилишларини айтди.\nБулар орасида телебошловчи ва директор Дмитрий Киселёв ҳамда телебошловчи ва Дума депутати Алексей Пушков бор. Бир йил аввал АҚШ Россиянинг Украинадаги интервенцияси ортидан Пушковга қарши санкциялар жорий қилган.\n“Борис Немцов қотиллиги учун жавобгар шахслар ҳукумат бошқарувидаги матбуотда Владимир Путиннинг коррупцияси, репрессив сиёсати ҳамда Украинада олиб бораётган урушига қарши чиққани учун уни “сотқин”, “бешинчи колонна” ва “Россия душмани” деб қоралаган ва ёмонлаганларлар”, деди Карамурза.\n“Бу журналистика ёки сўз эркинлигидан фойдаланиш эмас эди. Бу ҳукумат ҳомийлигида қотиллик қилишга ундаш эди. Демократик дунё Борис Немцов хотирасига ҳурмат бажо келтириш учун, жилла қурса, бу шахсларга Ғарбга саёҳат қилиш ва у ерда мулкка эгалик қилишни маън этиши керак”.\nМагнитский акти бўйича тузилган рўйхатга киритилган россияликлар АҚШга бора олмайди, у ерда мулкка эгалик қила олмайди.\nБорис Немцов 27 февраль куни Москва марказида, Кремль олдида отиб кетилган эди. Немцов бош вазир ўринбосари, депутат, губернатор бўлиб ишлаган. Мухолифатчи Немцов Путинни, хусусан, унинг Украина бўйича сиёсатини кескин танқид қилган.\nНемцов, журналист Анна Политковская (2006), инсон ҳуқуқлари фаоли Наталья Эстемированинг (2009) ўлдириб кетилгани рус ҳукуматига қарши чиқувчилар ўз ҳаётини хавф-хатарга қўйишини кўрсатади.\nНемцовнинг ўлдирилиши билан боғлиқ равишда Москвада чечен миллатига мансуб беш киши ҳибс этилди. Аммо Путин танқидчилари “расмий тергов қотиллик буюртмачисини ҳеч қачон аниқламаслиги мумкин”, дейишмоқда. Бунга сабаб ўлароқ қотиллик буюртмачиси Кремлга яқин одам бўлиши мумкинлиги айтилмоқда.\nТанқидчилар Немцов ўлимида Путин ва унинг ҳукуматини айблайдилар. Улар Кремлнинг қотилликда бевосита қўли бўлмаган тақдирда ҳам, оммавий равишда ва ҳукумат матбуотида Кремль танқидчиларини сотқин сифатида тасвирлаб, нафрат муҳитини яратишда айбдорлигини айтмоқдалар.\nПутиннинг шарҳларидан у Немцов ўлими аҳамиятини тан олишини хулоса қилиш мумкин. Қотиллик кўп россияликни ларзага солди ва танқидчилар ғазабини келтирди.\nНемцов тарафдорлари жазолашга чақираётган телевидение ходимлари орасида ВГТРК ширкатининг директори Олег Добродеев ҳамда НТВ каналининг директори Владимир Кулистиков ҳам бор.\nРўйхатдан яна Андрей Караулов, Аркадий Мамонтов, Константин Сёмин ва Владимир Соловьёв каби исмлар ўрин олган.\nКремль танқидчиси Касьянов Путин президентлигининг биринчи муддатида бош вазир бўлиб ишлаган. Касьянов Немцов билан биргаликда “РПР-ПАРНАС” мухолифат партиясига етакчилик қилган.\nПартиянинг федерал кенгаши аъзоси Карамурза Касьянов билан биргаликда америкалик беш қонунчи, жумладан, Вакиллар палатаси аъзоси ва Вакиллар палатаси ташқи ишлар қўмитаси раиси Эд Ройс ва сенатор ҳамда АҚШ Хельсинки комиссияси раисдоши Рожер Викер билан учрашишини билдирди.\nКарл Шрек қаламига мансуб ушбу мақола Нодир Атаев томонидан ўзбекчага ўгирилди.


12:53 / 13.01.2018\nАмериканинг Amazon.com Inc. компанияси ижрочи директори Жефф Безос ва унинг рафиқаси Маккензи АҚШдаги муҳожирларнинг коллежларда таҳсил олувчи фарзандлари учун 33 млн миқдорида хайрия қилди. Бу ҳақда бепул таълим олиш бўйича грантлар тақдим этувчи TheDream.us. сайтида эълон қилинмоқда. Ушбу маблағлар, Безослар оиласи вакилининг сўзларига кўра, минг талабанинг ўқиши билан боғлиқ барча харажатларни қоплашга етади.\nТаъкидланишича, ушбу хайрия 3,5 йил аввал ташкил этилган TheDream.US фаолияти давомидаги энг йирик маблағдир. Бу гуруҳ АҚШнинг Deferred Action for Childhood Arrivals (DACA) дастури бўйича яшаётганлар ва “орзу қилувчилар”га (муҳожирларнинг фарзандлари Америкада шундай аталади) стипендиялар бериш билан шуғулланади.\nБезослар тақдим этган маблағлар, TheDream.US сайтининг маълум қилишича, 4 йил мобайнида сарфланади ва “орзу қилувчилар”нинг таҳсилига йўналтирилади. Айни вақтда ушбу дастур бўйича 3 мингга яқин талаба таълим олади.\n«Менинг отам 16 ёшида «Питер Пэн» амалиёти доирасида Кубадан Америкага келган», — дея изоҳ берган Безос, ўшанда унинг отаси инглизча сўзлашни ҳам билмаслигини қайд этган. «Делавэр штатидаги қатор ажойиб ташкилотлар ёрдамида менинг отам етук шахс бўлиб етишди», — деган Amazon асосчиси.\nАввал хабар берилганидек, Безос 9 январь куни дунёнинг энг бадавлат тадбиркори мақомини қўлга киритди. Ҳозирда унинг бойлиги 105 млрд доллардан кўп. Аммо у шу вақтгача хайр-саховат ишларида унчалик ҳам фаол бўлмаган. Иккинчи энг бой ҳисобланаётган Microsoft асосчиси Билл Гейтс, Bloomberg маълумотларига кўра, 93,3 млрд долларга эгалик қилаётган бўлса-да, у фаолияти давомида 33 млрд долларни турли мақсадларда хайрия қилган.


Ўзбекистонда 2021 йилнинг июнигача аҳолининг 60 фоизи коронавирусга қарши эмланади — Sof.uz\n17.11 23:14 153 Ўзбекистон\nАгентлик раҳбари ўринбосарининг маълум қилишича, айни пайтда Ўзбекистонда вакцинациялаш ишларини ташкил этиш бўйича бир қанча тадбирлар амалга оширилмоқда. «Ҳозир биз дунёда ким биринчи бўлиб рўйхатга олишини, иккинчи навбатда эса ким ўз вакцинасини сотишини кутяпмиз», — деб таъкидлаган Ботиржон Қурбонов.\nУнинг айтишича, ҳозирда Ўзбекистон вакцинани сотиб олиш бўйича хусусий секторлар билан ҳам музокаралар олиб бормоқда. «Вакцинани олишимиз билан одамларни эмлаймиз», — дея қўшимча қилган Ботиржон Қурбонов.\nЭслатиб ўтамиз, август ойида Ўзбекистон ЖССТнинг COVAX (коронавирусга қарши вакциналаш) халқаро механизмига қўшилган эди. Бундан ташқари, инновацион ривожланиш вазири Иброҳим Абдураҳмонов Ўзбекистонда Хитой, Россия, Европа ва АҚШ вакциналарини синовлари ўтказилиши режалаштирилганини маълум қилган.


Сурхондарë вилоятининг собиқ ҳокими Эшдавлат Жўраев.\nОзодликка Сурхондарë вилояти ҳокимлигига яқин манбанинг маълум қилишича¸ 24 сентябрь куни вилоятга келган Даврон Назармуҳаммедов Бош вазир ва муваққат президент топшириғи билан беш туман ҳокимини вазифасидан бўшатган.\n“Қизириқ туманига Бахтиëр Ибодовни қўйди. Музработ туманига Улуғбек Қосимов¸ Олтинсойга Эркин Бойниëзов¸ Сариосиëга Асқарали Жўраев ва Шерободга Абдулҳаким Эшмуродовни ҳоким қилди”¸ дейди вилоят ҳокимлигидаги Озодлик манбаси.\nБир вилоятда бир кунда бешта ҳокимнинг ишдан олингани ҳақида бирор расмий хабар тарқатилмаган бўлса-да¸ ҳокими янгиланган туманлар расмий сайтида янги ҳокимлар номи қўйилганини кўриш мумкин.\nҚизириқ туманидаги фермерлардан бирига кўра¸аввалги ҳоким Олим Алимардоновни 24 сентябрь куни “учта қора жипда Тошкентдан келганлар” ишдан олиб¸ ўрнига Бахтиëр Ибодовни мақтовлар билан тайинлаб кетишган.\n“Бахтиëр комитетдан чиққан экан¸ яхши¸ ишчан бола дейишди. Бир ўзгариш қилар¸ деб ўтирибмиз. Лекин ҳафсаламиз пир бўлгани¸ ишдан олинганидан икки кун ўтиб¸ вилоят ҳокими ўринбосари селектор мажлисига эски ҳоким Алимардоновни етаклаб келди. “Сизларни ташлаб кетолмадим¸ бундан буëғига ғалла бўйича вилоят ҳокимининг Қизириқдаги куратори бўлиб¸ яна сизлар билан бирга ишлайман”¸ деди Алимардонов. Тарвузимиз қўлтиғимиздан тушди бу гапни эшитиб”¸ дейди қизириқлик фермер.\nҚизириқлик бошқа тадбиркор Озодлик билан суҳбатда туманга етти йил ҳокимлик қилиб¸ барча соҳада уни “ортга тортган” Олим Алимардоновнинг ишдан олинганидан хурсанд эканини билдирди.\n“Алимардонов ҳоким бўлгандан бери Қизириқ бирор марта на пахта¸ на ғалла планини бажарди. Тўлиғича газлаштирилган Қизириқни шу одам тўлиқ газдан узиб ташлади¸ ҳозир тезак тўплаб¸ қишда тезак ва кўмир билан жон сақлаяпмиз. Йўлларни кенгайтираман¸ деб магистрал газ қувурларини кесиб ташлади – энди на газ бор¸ на йўл кенгайди. Халқ водопровод нималигини эсдан чиқараëзди – зовурдан сув ичаяпмиз. Ҳамма ерни хусусий томорқа қилиб сотиб юборди – болалар ўйнайдиган жой қолмади туманда. Шу одам ҳокимликдан кетганини эшитиб¸ кўпчилик хурсанд. Янги ҳоким халқни ўйлар¸ деб ўтирибмиз”¸ дейди қизириқлик тадбиркор.\nҲозирча ишдан олинган бошқа тўрт туман ҳокимининг кейинги тақдирига оид тафсилотлар маълум эмас.\nБу маълумотлардан хабардор бўлсангиз¸ Озодликка йўллашни унутманг.


Мадрасаларда қабул имтиҳонларини ўтказиш санаси ва вақтлари маълум қилинди — Sof.uz\nЖАҲОН 43,100,072 31,749,896 1,156,597\n14.09 10:24 115 Ўзбекистон\nЎзбекистон мусулмонлари идораси Таълим ва илмий-тадқиқот бўлими идора тасарруфидаги ўрта махсус ислом таълим муассасаларида қабул имтиҳонлари ўтказилиши ҳақида маълумот берди.\n- «Муҳаммад ал-Беруний» ўрта махсус ислом таълим муассасасига ҳужжат топширган абитуриентлар учун «Турон» марказий стадиони – Қорақалпоғистон Республикаси, Нукус шаҳри;\n- «Саййид Муҳйиддин махдум» ўрта махсус ислом таълим муассасасига ҳужжат топширган абитуриентлар учун Спортнинг ўйин турлари ва енгил атлетикага ихтисослаштирилган болалар-ўсмирлар спорт мактаби асосий стадиони 1А-биносида – Андижон шаҳар, 3-кичик даҳа, Машраб кўчаси;\n- «Ҳидоя» ўрта махсус ислом таълим муассасасига ҳужжат топширган абитуриентлар учун Навбаҳор-умид стадиони – Наманган шаҳри, 5-кичик туман;\n- «Хожа Бухорий» ўрта махсус ислом таълим муассасасига ҳужжат топширган абитуриентлар учун «Насаф» футбол клуби машғулотлар майдони – Қарши шаҳар, Мустақиллик шоҳ кўчаси 5-уй;\n- «Мир Араб» ўрта махсус ислом таълим муассасасига ҳужжат топширган абитуриентлар учун Бухоро спорт мажмуаси стадиони – Бухоро шаҳар, Иброҳим Мўминов кўчаси 9-уй, «Дилкушо» теннис стадиони – Бухоро шаҳар, Ислом Каримов кўчаси 24-уй;\n- «Жўйбори Калон» аёл-қизлар ўрта махсус ислом таълим муассасасига ҳужжат топширган абитуриентлар учун Бухоро спорт мажмуаси стадиони – Бухоро шаҳар, Иброҳим Мўминов кўчаси 9-уй, «Дилкушо» теннис стадиони – Бухоро шаҳар, Ислом Каримов кўчаси 24-уй;\n- «Фахриддин ар-Розий» ўрта махсус ислом таълим муассасасига ҳужжат топширган абитуриентлар учун Хоразм спорт мажмуаси – Урганч шаҳар, Байналмилал кўчаси 18-уй;\n- «Имом Термизий» ўрта махсус ислом таълим муассасасига ҳужжат топширган абитуриентлар учун «Сурхон» спорт мажмуаси захира футбол майдони – Термиз шаҳри, А.Навоий кўчаси, 43-Б уй;\nҚорақалпоғистон Республикаси ва вилоятларда жойлашган таълим муассасалари бўйича тест синовлари 2020 йил 16 сентябрь куни соат 17:00 да бошланади.\nАбитуриентлардан тест синовлари ўтказиладиган ҳудудларга соат 15:30 да паспорт ва ДТМ рухсатномаси билан келишлари талаб этилади.\n- «Кўкалдош» ва «Хадичаи Кубро» ўрта махсус ислом таълим муассасасига ҳужжат топширган абитуриентлар учун Тошкент шаҳар, Талабалар шаҳарчаси - Мўлжал Беруний метроси чиқиш жойи.\nМазкур таълим муассасалари бўйича тест синовлари 2020 йил, 17 сентябрь куни 1-смена бўйича соат 08:00 да, 2-смена бўйича 17:00 да бошланади.\nАбитуриентлардан тест синовлари ўтказиладиган ҳудудларга соат 1-смена бўйича соат 06:00 да, 2-смена бўйича 15:00 да паспорт ва ДТМ рухсатномаси билан келишлари талаб этилади. Эслатиб ўтамиз, мазкур ҳужжатлардан бири бўлмаган тақдирда, абитуриент тест синовларига киритилмайди. Шунингдек, абитуриентнинг қайси сменада тест синовлари топшириши ДТМ рухсатномасида кўрсатиб ўтилган.\n- дезинфекция тоннелидан ўтказилади;\nШунингдек, ДТМ рухсатномасини қай тартибда олиш бўйича қўшимча маълумот берилиши айтиб ўтилди.\nИслом дини мадрасалар қабул имтиҳонлари\n23.10 09:27 1871\n24.10 06:35 1247\n23.10 09:31 617\n8.10 11:44 562 Жаҳон\n3.10 16:00 2662 Жаҳон\n23.09 15:30 759\n22.09 18:00 1866


Шовот туманидаги Чиғатойқалъа қишлоғида янги маданият ва аҳоли дам олиш маркази бунёд қилинди.\nКўркам қиёфа касб этган ушбу маскан мусиқа асбоблари, компьютер жамланмаси, фотовидео аппарати ва бошқа турдаги ускуналар билан жиҳозланди. Шуниигдек, бу ерда 150 ўринли томоша зали хам мавжуд. Мазкур мақсадлар учун 324 миллион сўмдан зиёд маблағ сарфланди.\nЯнги марказда қишлоқ ёшлари доира, рубоб, рақс, бичиш-тикиш, шахмат, инглиз тили, тасвирий санъат тўгараклари хамда фотовидео студиясида билим ва касб махоратларини оширишлари мумкин.\nХалқ сўзи 20 февраль, 2015 йил № 35 (6218)


Шавкат Мирзиёев электр тармоқлари корхонасининг инновацион марказини бориб кўрди\nЭлектр энергияси аҳоли учун ҳам, иқтисодиёт учун ҳам энг керакли манбалардан бири. Унинг барқарор таъминоти учун эса аниқ ҳисоб-китоб, замонавий технологиялар зарур. Шу мақсадда ҳар бир уй, корхона ва муассасага электрон ҳисоблагичлар ўрнатилмоқда. Бугунги кунда мамлакатимиз бўйича жами 6 миллион 578 мингдан ортиқ истеъмолчи шундай ускуналар билан таъминланган.\nУшбу инновацион марказ мижозларга замонавий хизмат кўрсатиш мақсадида ташкил этилган. 20 миллион долларлик мазкур лойиҳа Жанубий Кореянинг “KT Corporation” компанияси билан ҳамкорликда қурилган ва 2020 йил августда ишга туширилган. Марказга катта сиғимли серверлар ўрнатилган. Дастурий таъминот 8 миллион истеъмолчига хизмат кўрсатиш қувватига эга. Шу модулни кенгайтириш орқали бу кўрсаткични 20 миллионгача етказиш имконияти бор.\nБуларнинг барчаси туман, шаҳар, вилоят ва республика кесимида маълумотларни сақлаш ва қайта ишлаш, соатлик, кунлик, ойлик ва йиллик балансларни тўғри шакллантириш, пировард натижада электр энергиясининг аниқ ҳисобини юритишга хизмат қилмоқда.\n- Электрон ҳисоблагичлар ўрнатиш осон, бу биринчи қадам. Энг қийини энди бошланади. Ҳудудларда, узоқ қишлоқларда ҳисоблагичларни эксплуатация қиладиган профессионаллар етарлими? Иккинчидан, тизим ташқи таъсирларга қай даражада чидамли? Учинчидан, кейинчалик тармоқ эскириши туфайли юзага келадиган ҳолатлар ҳисоб-китоб қилинганми? Шуларни ҳозирдан ўйлаш керак. Тушумларнинг маълум бир фоизини илмга, модернизацияга йўналтириш зарур, - деди Шавкат Мирзиёев.\nБутун мамлакатимиз бўйича ушбу автоматлашган тизимга хизмат кўрсатишни йўлга қўйиш, мутахассисларни ўқитадиган ва қайта тайёрлайдиган марказлар ташкил этиш, ходимларни рағбатлантириш бўйича кўрсатмалар берилди.\nЭлектрон ҳисоблагичлар биллинг тизимига уланган бўлиб, қарздор истеъмолчилар автоматик тарзда тармоқдан узилади ва электр ҳақи тўлангандан кейин ёқилади. Инсон омили камайиб, ноқонуний уланишлар, коррупция ҳолатларига чек қўйилади. Марказда 100 дан ортиқ малакали мутахассислар ишламоқда.\nДавлатимиз раҳбари улар билан суҳбатлашди, CAS дастурининг имкониятлари билан танишди.\nБу тизимда барча электр станциялари, нимстанциялар, трансформаторлар юкламаси ва унга уланган истеъмолчилар сони геолокация орқали яққол кўриниб туради. Ҳар бир ҳудудга бириктирилган мутахассислар онлайн режимда бутун мамлакатимиздаги ҳолатни кузатиб боради, зарур пайтда истеъмолчиларга тезкор хизмат кўрсатади.\nШу ерда Электр энергияси истеъмолини ҳисобга олиш ва назорат қилишнинг автоматлаштирилган тизимини жорий этиш лойиҳаси ҳақида маълумот берилди.\nДавлатимиз раҳбари марказдаги ситуацион хонани ҳам кириб кўрди.\n23:17 / 14.05.2021\n«Ҳар бир маҳаллани мана шундай чиройли қилишимиз зарур» — Президент учтепаликлар билан учрашди


Ўзбекистонликларни ўз ҳукумати тузоққа туширди (Блог)\nҲа, нобиометрик паспорт билан ҳорижда юрган ўзбекистонликларни ўз ҳукумати, ҳукуматнинг таркибий қисми – Ташқи ишлар вазирлиги тузоққа туширди. Вазирликнинг Истанбулдаги мулозими Озодликка тузоқнинг шаклу шамойилини тасвирлаб берди:\nЎзбекистонлик ватанига эски паспорт билан қайтиш учун консулхонадан “Ватанга қайтиш сертификати” олиши лозим.\nСертификатни олиш учун у ариза ёзади;\nаризага учта фотосуратини тиркайди;\n60 доллар тўлайди.\nШундан сўнг сертификат берилишини 1 ой кутади.\nПули тугаб қолган бўлсачи? Консулхонага "э йўқ, бе йўқ" тўланадиган 60 долларни эмас, умуман пули тугаб қолган бўлсачи, деяпман.\nЧиқиб кетолмай қолгани мамлакат билан Ўзбекистон ўртасида виза тартиби бўлсаю, унинг визаси муддати тугаган бўлсачи?\nБу масалалар Ўзбекистон ҳукуматини қизиқтирмайди.\nТузоқ бўлмай нима бу?\nСиз – ҳукуматпарвар ўзбек айбни ҳукуматингиздан эмас, ўзингиздан излаяпсизми?\nУнда буёғини ўқинг.\nМен Қирғизистон фуқаросиман.\n2000 йилгача Қирғизистонда cовет давридан қолган “чиқиш визаси” бор эди (Ўзбекистонда ҳозир ҳам бор). Ўша визани олишим билан боғлиқ гаплардан мавзумизга оид бошқа муҳим бир гап чиқади.\nБиринчи марта 1997 йили чет элга чиқдим. Сафарим Хаж билан боғлиқ бўлгани учун четга чиқишга изннию Саудиянинг визасини мен учун хожибошилар олди.\nИккинчи марта 1999 йили Швецияга бордим ва четга чиқишга изнни Қирғизистон ташқи ишлар вазирлигининг Ўшдаги консулхонасидан олдим.\nЎша йили кузда Чехияга борадиган бўлдим ва яна консулхонага бордим, консул паспортимга “фалон санагача чиқиб кетиши мумкин”, деган штапм билан муҳрини босиб берди.\nОрадан 6 ойча вақт ўтгач (2000 нинг майи) яна Чехияга борадиган бўлиб қолдим ва паспортимни кўтариб консулликка бордим.\nКонсул “чиқиш изни” бекор қилингани айтди.\nКонсул гапини такрорлади. “Бемалол кетаверасиз”, деди.\nСуяги советча қотган мендай бир “совок”ка “бемалол кетавериш” барибир тушунарсиз эди ва консулга дедим:\n- Сиздан бензин кетадими, ҳар эҳтимолга қарши паспортимга муҳрингизни босиб қўяверинг? Чехияга киритмай қўйишса нима қиламан?\nКонсул бир бўзариб олди ва деди:\n- Э, қанақа одамсиз, ахир?! Бекор қилинган деяпманку. Демак, муҳр босишим мумкин эмас. Ҳаққим йўқ бундай қилишга. МИДимиз бу ҳақда дунёдаги барча мамлакатларга нота жўнатган. Истасангиз, Антарктидага боринг. Ҳеч ким сўрамайди сиздан чиқишга изн. Бўлди, кетинг. Ишим кўп...\n"МИДимиз бу ҳақда дунёдаги барча мамлакатларга нота жўнатган".\nҚирғиз консулининг шу гапига эътибор бердингизми?\nЎзбекистон ташқи ишлар вазирлиги ҳам, биометрик паспортга ўтиш тўғрисидаги дастлабки қарордан келиб чиқиб, дунёдаги барча мамлакатларга 2016 йилнинг 1 январидан бошлаб ўзбекистонликнинг шахсини тасдиқлайдиган ягона ҳужжат биометрик паспортдир, деган нота жўнатган бир йилми, икки йилми, уч йилми муқаддам.\nЛекин дўппи тор кепқолиб, биометрик паспорт бериш муддати узайтирилгач, вазирлик олдинги нотасини бекор қилувчи янги нота жўнатмаганга ўхшайдики, натижада айтганимиз тузоқ пайдо бўлди.\nСиз – ҳукуматпарвар ўзбек ҳануз айбни ҳукуматингиздан эмас, ўзингиздан излаяпсизми?\nБалки, дунёдаги барча давлатлар биометрик паспортга ўтиб бўлгандир, шунинг учун бу фақат ўзбекистонликка эмас, ҳаммага келган тўйдир, деяпсизми?\nУнда яна Қирғизистонга оид мана бу гапни ҳам ўқинг:\nБу давлат ўз ватандошларига (фуқаро сўзини бугун ишлатгим келмаяпти) биометрик паспорт бериш тўғрисида ўйлашни 2015 йил кузида бошлади. Ҳукумат мулозимларининг айтишича, биометрик паспортларни бериш 2017 йилдан бошланади. Ҳозирча эса, президент Атамбаевнинг паспорти ҳам биометрик эмас.\nУ ёки бу мамлакатнинг паспорт назоратида ўтирган чегарачига сизнинг паспортингиз биометрикми-нобиометрикми – фарқи йўқ. Унинг учун паспортингиз қалбаки бўлмаса, муддати ўтиб кетган бўлмаса, исмингиз халқаро қидирувдагилар рўйхатида бўлмаса, кириш визаси билан боғлиқ муаммонгиз бўлмаса, бас.\nБу паспортнинг амал қилиш муддати тугаган. Кейингисида маълумотлар босма ҳарфлар билан битилган.\nПаспортингиз қалбаки бўлмаса бас, у ҳатто қўлда тўлдирилган бўлса ҳам ўтказаверишади.\nҲа, айтганча, чегарачи давлатингиз ташқи ишлар вазирлиги талабидан келиб чиқиб ҳам иш кўради.\nМен боядан бери шу ҳақда жаврадим.\nҲали ҳам кеч эмас.\nТашқи ишлар вазирлиги вазиятни битта нота билан бир кунда ҳал қилиши мумкин.\nАгар шундай қилса, қишнинг изғиринида куни элчихоналар остонасида ўтаётган ўн минглаб ватандошини билиб-билмай илинтирган тузоғидан озод қилган бўлади.


“Она, мен ўламанми?”: оққонга чалинган болалар хавотири\n13:20 / 10.04.2022\nКичкина жуссасида катта дард билан яшаётган бу болаларнинг ҳадик ва хавотирлари аримайди. Оққон қаршисида хаста вужудлари ва катта орзулари билан туриб, соғайишга умид қилишади.\n“Касаллигини билган қизимнинг “Она, мен ўламанми?” деган саволи ҳамон қулоғимда жаранглайди. Ҳозир бурни қонаса қалтироқ тутади қўрқувдан”,- дейди қизалоқнинг онаси.\nОна, мен ўламанми?\nОдинанинг беғубор кўзларида хасталикдан хавотир, ўзининг дардидан кўра онасининг кўзёшидан ўкинч мужассам. Қизга ҳар ойда қон қуйиш орқали унинг ҳаёти сақлаб қолинади. Онаси Шоҳиста Маматқулова қизига илик кўчириш операцияси тавсия қилинганлигини айтади:\n“Шифокор қабулига борганимизда бехосдан унинг гапларини эшитган экан, чиққанимиздан кейин: “Она, мен ўламанми?” деб савол берди. Таскин бердик, тушунтирдик, лекин ҳалигача ўша гаплари қулоғимга жаранглайди. Ҳозир бурни қонаса қалтироқ тутади қўрқувдан. Ўзига келтиргунча тамом бўламиз”.\nОдина Раҳимжоновага оид маълумотлар:\nЎзкард: 8600 0610 7749 6957 онаси Шоҳиста Маматқулова номида\nЎғлим ёлғизгина боласининг аҳволидан қаттиқ стрессга тушган\n4 яшар боланинг дарддан изтиробли сўзларидан ота-онаси-ю, бувисигача аросатда қолишади. Бухоронинг Қоровулбозор туманидан келиб, пойтахтда ижарада кун кечираётган оила болажоннинг шифо топишидан умид билан яшайди.\n“Ўғлим ёлғизгина боласининг аҳволидан қаттиқ стрессга тушган. Икки йил фарзанд кўрмай тилаб олган фарзанди эди”, деганча йиғлайди бемор боланинг бувиси Қурсия опа.\nРустамжоннинг отаси Тошкентда кунлик ишлар билан шуғулланади. Унинг топгани ҳам рўзғорга, ҳам ижарага, ҳам болакайнинг парваришига етмаслиги аён. Шунинг учун оилага моддий ёрдам зарур.\nРустамжон Ҳасановга оид маълумотлар:\nЎзкард: 8600 0203 4820 3667 бобоси Ҳасан Бозоров номида\nБир боламни йўқотгандим, яна йўқотишни истамайман\nАбдуллоҳ 12 ёшда. Бу ёшда болалар ўйнаб чарчамайдиган, шўх-шодон болалик даврини ўтказиш билан банд бўлишади. Аммо Абдуллоҳ билан бундай бўлмайди. Чунки боланинг танасида унинг барча умидларини пучга чиқарувчи дард бор.\nБеморнинг онаси Одина Жакбарова бир фарзанддан айрилиб юраги зада бўлганлардан: “Гематологияда даволаняпмиз. Фақат деразадан ташқарига қараб, ўзига гапириб ётади. Бу ҳолатни кўриш осонмас. Бир боламни йўқотгандим, яна йўқотишни истамайман”.\nОила бошлиғи хорижда ишлаб боласини даволатиш учун пул юборади. Лекин барибир оиладаги моддий тақчиллик ўз таъсирини кўрсатмай қўймаяпти.\nАбдуллоҳ Маннабовга оид маълумотлар:\nЎзкард: 8600 0417 3896 9782 отаси Исмоилжон Жакбаров номида\nОтаси тирик бўлганда билинмаган экан. Бировни ака, бировни ука дейман...\nОтабекка оққон нотаниш эмас. Бундан 6 йил муқаддам шу ташхис қўйилган ва йиллар давомида даволаш муолажалари олиб соғая бошлаган эди. Орада бола отасиз қолишдай кулфатни бошдан кечирди: отаси вафот этиб, икки фарзанд онасининг қарамоғида қолишди.\n“Турмуш ўртоғим вафот этгач рўзғор юки ўзимнинг елкамга тушди. Ишга кириб, бир куни ишдан қайтсам ўғлимни ит тишлаб олган экан. Шу сабаб яна қайталаб қолиб, ҳамма муолажаларни қайтадан олишга мажбур бўляпмиз.\nОтаси тирик бўлганда билинмаган экан. Боламни даволатиш учун ҳамма нарсага ўзим югуряпман. Бировни ака, бировни ука дейман”, дея ўкинади онаизор.\nОтабек Маҳамаджоновга оид маълумотлар:\nЎзкард: 8600 0609 8905 4136 онаси Матлуба Қодирова номида\nҲумо: 9860 1301 7425 0337 опаси Муслима Маҳамаджонова номида\nДоим муҳтожларни қўллаган, беморларга шифо тилаган халқмиз. Бугун эҳсонлар ҳам, ажрлар ҳам икки карра ошиғи билан бериладиган пайтда ҳам улар учун кўмакни дариғ тутмайлик.


U-19 Осиё чемпионати-2014 саралаш: Қатар ва Туркманистон ғалаба билан бошлади / CHAMPIONAT.asia\n18:37Достон Турсунов: "Чорак финалда янада яхшироқ ҳаракат қиламиз" 2 18:31Футбол клубларида мухлислар билан ишлашнинг янги услублари жорий этилади 1 18:27“Локомотив”, “Насаф” ва “Пахтакор” ОЧЛ учун таркибини тақдим этди 25 17:01Неъматулла Қутибоев яна катта футболга қайтмоқчи 6 16:34"Арсенал" ҳужумчиси бугун Ливерпуль шаҳри клуби учун тиббий кўрикдан ўтади 19 16:30“Сўғдиёна”га янги футболчилар келиши давом этмоқда 2 16:00Самвел Бабаян: "Вақти келса барини айтиб бераман..." 161 15:55"Реал" ёзда 110 млн. евролик трансфер амалга оширади 14 15:54"Ал-Гарафа" - "Пахтакор" учрашуви бошланиш вақти маълум 23 15:50“Қўқон-1912” Ғиёс Комиловни ҳам таркибга қўшиб оладими? 58 15:29"Нефтчи"ни яна бир футболчи тарк этди. Дилёрбек Ирматов “Металлург”да 20 15:22Файзулло Аҳмедов “Норин” келгуси режалари ҳақида нима дейди? 4 15:19ЛаЛига. Турнир жадвалидаги ўзгаришлар ва тўпурарлар пойгаси 21 15:01Ўзбекистон U-23 чорак финалда Япония билан ўйнайди 59 14:55U-23 Осиё чемпионати. Япония ва Фаластин чорак финалга чиқди 26\nU-19 Осиё чемпионати-2014 саралаш: Қатар ва Туркманистон ғалаба билан бошлади\n05 окт 15:24\nЁшлар ўртасидаги 2014 йилги Осиё чемпионати «А» саралаш гуруҳида 1-тур учрашувлари бўлиб ўтди.\n4 октябрь куни Непал Туркманистонга қарши, Ҳиндистон эса саралаш баҳслари мезбони – Қатарга қарши баҳс олиб борди. «А» саралаш гуруҳининг яна бир иштирокчиси – Ўзбекистон эса 1-турда дам олди; терма жамоа мураббийлари рақибларнинг ҳар иккала ўйинини бевосита «Ал-Араби» стадионида кузатиб боришди.\nУмуман, саралаш баҳслари 3 октябрь куни старт олган эди.\n«А» саралаш гуруҳи\n«А» саралаш гуруҳи 1-тур учрашувлари 4-12 октябрь оралиғида ўтказиладиган бирорта ўйин ўткинчи эмаслиги ва осон бўлмаслиги ҳақидаги тахминларни яна бир бор тасдиқлади. Непал ёшлари ўзининг тезкорлиги, туркманлар эса иродаси, Ҳиндистон термаси эса ўзининг техник кўрсаткичлари билан мутахассислар эътиборига тушди. Қатарнинг ёшлар жамоалари эса аввалдан кучли ҳисобланган.\nНепал ва Туркманистон ёшлар терма жамоалари ўртасидаги ўйин 2:1 ҳисобида Марказий Осиё вакилларининг иродали ғалабаси билан якунига етди. Ўйинда ҳисоб дастлаб непалликлар томонидан 16-дақиқада очилди. Асим Жунг Каркининг зарбаси йўлига туркманлар дарвозабони Иброҳим Ниёзбердиев қаршилик кўрсата олмади.\nТайм охирига бориб, Непал ёшлар терма жамоаси майдонда бир киши кам бўлиб қолди – саудиялик бош ҳакам Фаҳад ал-Мирдасийнинг иккинчи сариқ карточкасидан сўнг, Бибек майдонни эрта тарк этишга мажбур бўлди. Майдонда сон жиҳатдан устунликка эришган Туркманистон термаси иккинчи бўлимда ҳисобни ҳам ўз фойдасига ҳал қилди.\nАввалига, 58-дақиқада Илёсберди Беренов рақиб дарвозасига белгиланган пенальтидан аниқ фойдаланиб, ҳисобни тенглаштирган бўлса, ўйин якунланишига 10 дақиқача қолганида Дидаргелди Ковусовнинг голи Орегелди Ковусов шогирдлари саралаш баҳсларини ғалаба ва уч очко билан бошлаш имконини берди.\nҲиндистон ва Қатар ёшлар терма жамоалари ўртасидаги куннинг иккинчи ўйини ҳам Доҳадаги «Ал-Араби» стадионида ўтказилди. Ҳиндистон футболчилари рақибга жиддий қаршилик кўрсатишди, салкам бир соат давомида ўз дарвозалари даҳлсизлигини сақлаб тура олишди. Бироқ 61-дақиқада белгиланган пенальти ва ўйин якунланишига бир дақиқа қолганида захирадан майдонга тушган Хусам Камолнинг аниқ зарбаси Қатарга 2:0 ҳисобидаги ғалабани келтирди.\nЁшлар ўртасидаги 2014 йилги Осиё чемпионати саралаш баҳслари тўққиз гуруҳга бўлинган ҳолда ташкил этилган. Мьянмада ўтказиладиган финал босқичи йўлланмаси учун, дастлабки режа бўйича, жами 40 терма жамоа кураш олиб бориши керак эди, бироқ охир-оқибат Сурия, Мўғулистон ва Гуам ёшлар терма жамоалари саралашда иштирок этмайдиган бўлди. Ҳар бир гуруҳ ғолиби ва тўққиз гуруҳ орасида энг яхши натижа кўрсатган олтита иккинчи ўрин эгаси 2014 йилги финал босқичи йўлланмасини қўлга киритади.\nСаралаш баҳслари 3 октябрь куни «F» гуруҳида старт олди. Шу куни Австралия Гонгконгни 7:1, Вьетнам эса Хитой Тайпейини 6:1 ҳисобида мағлубиятга учратди. «В» гуруҳидаги баҳслар ҳам, худди Ўзбекистоннинг гуруҳидаги каби, 4 октябрь, жума куни старт олди. Шу куни Афғонистон ёшлари Мальдивга 0:1 ҳисобида имкониятни бой берган бўлса, БАА ёшлари яманлик тенгқурлари устидан 2:1 ҳисобида ғалаба қозонишди. Гуруҳнинг бешинчи иштирокчиси ва саралаш баҳслари мезбони Иордания эса 1-турда дам олди.\n8 октябрь куни «С», «D», «E», «G», «H», «I» гуруҳларида ҳам саралаш баҳслари старт олади. 12 октябрга келиб, финал босқичининг барча 16 иштирокчиси номини билиб олиш мумкин бўлади.\nU-19 Осиё чемпионати-2014 саралаш\n«А» гуруҳи, 1-тур учрашувлари\n4 октябрь, жума\nНЕПАЛ U-19 – ТУРКМАНИСТОН U-19 1:2 (1:0)\nГоллар: Асим Жунг Карки (16) – Илёсберди Беренов (16, пенальти), Дидаргелди Ковусов (79).\nОгоҳлантиришлар: Бибек (26), Адитя Чаудари (53) – Мовламберди Гўшшанов (43), Давлат Омонов (80), Илёсберди Беренов (88).\nЧетлатиш: Бибек (32, иккинчи огоҳлантириш).\nНЕПАЛ: Алан Неупане, Калу Тапа, Бишвас Шреста, Бибек, Суман Лама, Анил Гурунг (Баснет Бибек, 77), Асим Жунг Карки, Гурунг Ҳеман, Адитя Чаудари, Дҳирож (Ражбаҳак Санжай, 42), Сулав Маскей (Рам Тапа, 74).\nТУРКМАНИСТОН: Иброҳим Ниёзбердиев, Қурбонов, Давлатгелди Мирсултонов, Дидаргелди Ковусов, Илёс Акиев, Давлат Омонов (Ўрозсаҳет Мўммиев, 63), Ботирқилич Бердиев, Илёсберди Беренов (Безирген Сўйешов, 90), Мовламберди Гўшшанов, Юнус Ҳурменов, Аннаев (Худойназар Амиров, 76).\nБош ҳакам: Фаҳад ал-Мирдасий (Саудия Арабистони).\nДоҳа, «Ал-Араби» стадиони. 4300 томошабин.\nҲИНДИСТОН U-19 – ҚАТАР U-19 0:2 (0:0)\nГоллар: Акрам Ҳасан (61, пенальти), Ҳусам Камол (89).\nОгоҳлантиришлар: Вишал Каиф (60), Фаёз (86) – Абдулазиз Маҳмуд (64).\nҲИНДИСТОН: Вишал Каиф, Гаграи Гурба, Паван Кумар, Моҳд Сажид, Уданта Сингҳ, Лалҳлимпуя Даниэль (Фаёз, 59), Дас Соувик, Германприт Сингҳ (Раи Уттам, 83), Притамкумар Сингҳ, Шайборланг Харпан (Жозеф Лалфакзуала, 65), Лалремпуя Фанаи.\nҚАТАР: Юсуф Ҳасан, Салоҳ ал-Яҳрий, Серийн Абду, Абдулазиз Маҳмуд, Аҳмад Муъин (Абдуллоҳ Абдусалом, 63), Акрам Ҳасан (Жассим Али, 71), Жассим Аҳмад (Ҳусам Камол, 84), Жассим Муҳаммад, Асим Умар, Носир Иброҳим, Аҳмад ас-Саъдий.\nБош ҳакам: Али Шаъбон (Кувайт).\nДоҳа, «Ал-Араби» стадиони. 1818 томошабин.


22 январь, 2019, 18:48 1282\nЛондонликлар уни 112 млн еврога баҳолашмоқда.\nМадриднинг "Реал" клуби "Челси" вингери Эден Азар билан оғзаки келишувга эришди. Бу ҳақда OK DIARIO нашри хабар бермоқда.\nУнга кўра 28 ёшли бельгиялик футболчи “қироллик клуби” билан 5 йиллик шартнома имзолайди ва йилига 13 млн евро маош олади. Бундан ташқари агар Испания чемпионлиги қўлга киритса 1 млн евро, Чемпионлар лигасида ғолиб чиқса 1,5 млн евро бонус олади. Бундан ташқари, агар “Олтин тўп”ни қўлга киритса яна қўшимча 1,5 млн еврога эга бўлиши мумкин.\nЭнди “Реал” Азарнинг трансфери борасида “Челси” билан келишувга эришса бас. Таъкидлаш керакки, “аристократлар” уни 112 млн еврога баҳолашмоқда. Аммо, мадридликлар уни 75 млн еврога сотиб олишни режалаштиришмоқда.\n"Челси" Азарга Голландиядан ўринбосар топди\nАзар фаолиятидаги энг яхши ўйин қайси эканлигини айтди


Киевда Озарбайжонга ҳарбий ёрдам кўрсатиш таклиф қилинди — Sof.uz\nЖАҲОН 60,736,575 42,042,041 1,427,068\nЎЗБЕКИСТОН 72,227 69,477 606\nКиевда Озарбайжонга ҳарбий ёрдам кўрсатиш таклиф қилинди\n2.10 11:42 471 Жаҳон\nУкраинанинг Олий Радасининг "Халқ хизматкори" (Слуга народа) партияси депутати (мамлакатнинг амалдаги президенти Владимир Зеленский ҳам шу партиядан - Sof.uz) Людмила Марченко Тоғли Қорабоғдаги оғир можароли вазиятда Киевнинг Озарбайжонни қўллаб-қувватлашга тайёрлигини маълум қилди. Бу ҳақда "Украина 24" телеканалига таяниб Газета нашри хабар бермоқда.\nУ минтақада бўлиб ўтаётган воқеаларни "ҳарбий вазият" деб атади.\n“Украина бугун Озарбайжонни турли платформаларда қўллаб-қувватлашга тайёр. Бу келажакда керак бўладиган барча нарсалар учун ҳам ҳарбий, ҳам инсонпарварлик ёрдами берилади», - дея хулоса қилди Марченко.\nДепутат, шунингдек, Украина расмийлари Бокуга "ҳуқуқий соҳада ҳам, ресурс соҳасида ҳам" ёрдам кўрсатаётганлигини таъкидлади. Унинг сўзларига кўра, бу инсонпарварлик ёрдамидир.\nШунингдек, Украина Ташқи ишлар вазири Дмитрий Кулеба Украина Озарбайжоннинг ҳудудий яхлитлигини тан олиши ва қўллаб-қувватлашини маълум қилди.\nУкраина нега озарлар тарафида бўлмоқда\n2014 йил Россия томонидан Украинага тегишли Қрим ярим ороли босиб олинганда, Озарбайжон МДҲдаги иттифоқчилиги ёки бошқа алоқаларига қарамай Украинанинг ҳудудий яхлитлигини дастаклаган ва Россия аннексиясини қоралаган эди. Украина ТИВ ҳам бунга тўхталди.\n"Украина ташқи сиёсатининг асосларидан бири бу давлатларнинг ҳудудий яхлитлигини қўллаб-қувватлашдир. Биз Озарбайжоннинг ҳудудий яхлитлигини халқаро миқёсда тан олинган чегаралар доирасида қўллаб-қувватлаганидек, биз ҳам Озарбайжоннинг ҳудудий яхлитлигини қўллаб-қувватладик ва бу тамойил биз учун мутлақо ўзгаришсиз қолмоқда", - деди вазир.\nОзарбайжоннинг ҳудудий яхлитлиги қанақа ўзи\nСовет иттифоқи тарқалгандан кейин, кўп ўтмай, 1993 йили Россиянинг ҳарбий ёрдамига таянган Арманистон Тоғли Қорабоғни қўлга киритиш учун Озарбайжонга қарши урушга киришади. Натижада, Тоғли Қорабоғ босиб олинган ва уни Арманистон билан боғлаш учун орадаги Озарбайжон ҳудудлари ҳам Озарбайжондан тортиб олинган. Бу ҳаракат БМТ ва халқаро ҳамжамият томонидан агрессия деб баҳоланган.\nҲозирги пайтда Озарбайжон ҳудудининг 20 фоизи арманилар қўлостида бўлиб, бунинг тахминан 10 фоизини Тоғли Қорабоғ, қолган 10 фоизини эса Озарбайжон тупроқлари ташкил қилади. Озарбайжон ҳудудий яхлитлиги тарикибига деганда айнан ўша 20% ҳудуд ҳам киритилган. Бу ҳақда сайтимиз колумнисти Бахтиёр Шоҳназар бу ерда батафсил тушунтирган.\nТоғли Қорабоғ Украина-Озарбайжон\nЧорсуда Миллий гвардия ходимлари бир йигитни куч ишлатиб олиб кетишга уринди, аммо аҳоли қаршилигига дуч келди. Ҳодиса юзасидан расмий изоҳ берилди\n24.11 12:01 2614\nСамарқандда бир аёл ва эркакнинг пичоқлаб ўлдирилишини видеога олиб тарқатган шахслар қамоққа олинди\n24.11 05:16 1285\n24.11 12:42 999\nПрезидент йиғилишида учта туман ҳокимини ишдан олишга кўрсатма берилди\n24.11 21:18 964\nНeга ҳeч ким Арманистон мушугини пишт дeмайди?\nКеча, 17:40 907\n31.10 17:50 293 Жаҳон\nБоку ва Ереван фуқаролик объектлари ва тинч аҳолига зарба бермаслик тўғрисида келишиб олди\n31.10 13:43 60 Жаҳон\n30.10 12:02 260 Жаҳон\n30.10 11:47 994 Жаҳон


Янги Зеландиялик аёллар ҳужумлардан сўнг мусулмонларни қўллаб қувватлаш учун рўмол ўрадилар\n34755 Ўқиш режими + -\nКрайсчерчликлар ўтган ҳафта мудҳиш ҳодисага гувоҳ бўлган Ал-Нур масжиди олдидаги майдонга намоз учун йиғилар эканлар, Оукленд, Веллингтон ва Крайстчерч аёллари ва ҳатто баъзи болалар ҳам боларида рўмол билан келдилар.\n“Нима учун мен бугун рўмол ўрадим? Чунки яна қурол кўтарган кимдир кўринса, мен у қурол ўқталган киши билан ёнма ён туришни, унинг бизни фарқлолмаслиги хоҳлайман. Чунки аслида ҳам фарқимиз йўқ”, дейди Крайстчерчлик Белл Сибли.\n“Мен бошимда рўмол билан иш жойимга кирганимда менга тикилаётган инсонлар олдида рўмол сабабли ноқулайликни ҳис қилдим. Мен умримда биричи марта мусулмон озчиликдан бири бўлиш қандай бўлишини ҳис қилдим”, деди Оукланлик Рачел Мак Грегор.\n11:21 / 29.04.2017 2580\nШайх Бутийнинг тавозеълари\n04:56 / 25.10.2016 3855\nИлм талаб қилиш одоби\nИсломий адабиётлар ичида илм, таълим, олим, муаллим ва толиби илм одобларига бағишланган асарлар жуда кўп. Уларда ўта фойдали маслаҳатлар тақдим давоми...\n00:37 / 15.03.2017 4545\nОиламизда мавлид Робиъул аввал ойи яқинлашар экан бу ҳақда доим барча оила аъзоларимизни ҳабардор қиламиз. Бу ойнинг фазлу барокати ва Расулуллоҳ соллаллоҳу давоми...\n02:27 / 12.12.2017 1567\n22:00 / 07 декабрь 199


12:53 / 19.09.2017\nЖорий йилнинг сентябрь ойидан бошлаб Ўзбекистоннинг бир нечта ҳудудларида, жумладан Жиззах ва Термиз шаҳарларида Ягона биллинг (тўлов) тизими ишга туширилди. Бу ҳақда Уй-жой коммунал хизмат кўрсатиш вазирлиги ҳузуридаги «Коммунхизмат» агентлиги раҳбари Нодир Ҳожамов Kun.uz'га маълумот берган.\nБир неча ойлар давомида Осиё Тараққиёт банкининг молиявий кўмаги асосида ишлаб чиқилган лойиҳанинг техник ечимлари Ахборот технологиялар ва коммуникацияларини ривожлантириш вазирлиги томонидан тайёрланган. Ягона биллинг тизимнинг қулайлик жиҳати шундаки, унинг марказий ахборотлар омборида барча истеъмолчиларнинг маълумотлари аниқ қайд этиб борилади. Агар қарздорлик ҳолати кузатилса, атрофдаги истеъмолчиларга таъсир қилмаган ҳолда, айнан қарздор истеъмолчига етказиб берилаётган коммунал хизмат вақтинча тўхтатиб қўйилиши мумкин. Бу жараёнларга инсон омили таъсир ўтказмайди.\nМутасадди вакилнинг айтишича, тез орада Жаҳон банкининг молиявий кўмаги билан Самарқанд, Сирдарё ва Бухоро вилоятида ҳам ушбу лойиҳа ишга тушиши кутилмоқда. Шунингдек, 2018 йилнинг сўнгги қадар Республиканинг 8та вилоятида лойиҳа тўлиқ ишга туширилиши режалаштирилган.\nВазирликнинг маълумот беришича, «Ўзбекэнерго» ва «Ўзтрансгаз» компаниялари билан ҳамкорликда Ягона биллинг тизимини жорий этиш ишлари 2019 йилнинг январь ойига қадар табиий газ ва электр энергиясини етказиб бериш соҳасида ҳам якунга етади.\nКоммунал хизмат биллинг тизими\nТошкент шаҳри коммунал хизматларидаги фирибгарлар ушланди


Жаҳон банки 2021–2022 йилларда Ўзбекистоннинг ЯИМ ҳажми қанчага ошишини маълум қилди\nЖаҳон банкининг «Жаҳон иқтисодиёти истиқболлари» ҳисоботида Ўзбекистонда 2021 йил ялпи ички маҳсулот ҳажми 4,3 фоизга, 2022 йилда 4,5 фоизга ўсиши кутилаётгани маълум қилинди.\nҚайд этилишича, Ўзбекистонда ЯИМнинг ўсиши 2018 йилда 5,4 фоиз, 2019 йилда 5,6 фоиз, 2020 йилда 0,6%ни ташкил этган.\nЖаҳон Банкининг ҳисоботида таъкидоанишича, Жаҳон банки 2021 йил июнь охиригача камбағал ва заиф қатламларни ҳимоя қилиш, бизнесни қўллаб-қувватлаш ва иқтисодий тикланишни тезлаштириш учун дунёнинг 100 дан ортиқ давлатларига 160 миллиард АҚШ долларгача молиявий ёрдам беради. Бунга грантлар ва имтиёзли кредитлардаги 50 миллиард долларлик янги ривожланиш манбалари ва ривожланаётган мамлакатларда 12 миллиард доллар миқдорида CОVID-19 вактсиналарини сотиб олиш ва тарқатишни молиялаштириш киради.\nЖаҳон иқтисодиёти 2021 йилда 4 фоизга ўсиши кутилмоқда, бу CОVID-19 вакциналаридан фойдаланиш келгуси йил давомида кенг миқёсда давом этиши жараёнида амалга ошади. Аммо, ижро этувчи органлар пандемияни тўхтатиш ва инвестициялар ошишига олиб келадиган ислоҳотларни амалга ошириш бўйича қатъий чоралар кўрмаса, тикланиш жараёни суст кечади, дейилади ҳисоботда.\nШунингдек, Марказий Осиё иқтисодиётининг прогнози ҳам келтириб ўтилган. Унга кўра, бу йил иқтисодий ўсиш 3 фоизгача кўтарилиши кутилмоқда, бу товарларнинг нархлари ва тўғридан-тўғри хорижий инвестицияларнинг мўътадил кўтарилиши билан кучайган, чунки субрегион Хитойнинг «Бир камар — бир йўл» ташаббуси фаоллашмоқда.\nАввалроқ Ўзбекистоннинг ташқи қарзи қанчага кўпайгани маълум қилинган эди.


26 Декабрь 2016 15:18 1334\nКопенгаген Университети илмий изланувчилари ижтимоий тармоқлар кишиларнинг янги йил олди кайфиятида акс этишини аниқладилар.\n«Свопи» нашрининг ёзишича, данияликлар олимлар 1200 киши иштирокида синовлар ўтказишган. Иштирокчилар икки гуруҳга бўлинган. Биринчисидан ижтимоий тармоқлардан фойдаланадиганлар жой олишган бўлса, иккинчи гуруҳ аъзолари бир ҳафта тармоқ яқинига йўламаганлар.\nНатижа шундай бўлдики, ижтимоий тармоқлардан фойдаланишни тарк этганларнинг кайфиятлари кўтаринки руҳда сақланиб қолган.\nСиновлар пайтида иштирокчилар вақтларининг кўп қисмини қариндошлари ва яқинлари билан ўтказишган. Бу эса ўз навбатида уларнинг кайфиятларини кўтарилишига хизмат қилган. Олимлар айнан шу омилларни асосий сабаб сифатида кўрсатмоқдалар.\nМутахассисларнинг фикрича байрам арафасида виртуал мулоқотлардан дам олиш кишиларга ўзини чексиз бахтли ҳис этишлари учун имконият яратади.\nАввалроқ олимлар, интернетга муккасидан кетиш иммунитетни кучсизлантиришини аниқлагандилар.\n2017-02-05 19:38:10 1378\n2016-12-28 13:48:39 1755\n2016-12-28 09:58:26 1361\n"Нуроний" жамғармаси Наманган вилояти бўлими янги биноси Хотира ва қадрлаш куни арафасида ишга тушади\n2017-03-22 17:12:06 1627